Kir Starmer novi lider britanskih laburista - Dijalog.net\nNaslovna Politika Evropska unija Kir Starmer novi lider britanskih laburista\nPostavljeno 6. April 2020.\nLondon, 06. april 2020. – Kir Starmer izabran je za novog predsednika britanske Laburističke stranke, nagoveštavajući promenu u glavnoj opozicionoj partiji posle višegodišnjih unutarpartijskih ideolških sukoba i velikog izbornog poraza pod vođstvom Džeremija Korbina.\nStarmer, 57-godišnji pravnik, bivši državni tužilac i glavni savenik laburista za Bregzit, na partijskim izborima 4. aprila pobedio je Rebeku Long-Bejli i Lizu Nendi, osvojivši 56.2% glasova.\nIzbori su raspisani pošto je Korbin podneo ostavku posle poraza na parlamentarnim izborima od Konzervativne partije Borisa Džonsona u decembru.\nNova zamenica predsednika laburista je Angela Rajner, saopštila je partija na Tviteru, pošto je morala da otkaže konferenciju zbog epidemije korona virusa.\nStarmer je obećao da će se “kontruktivno angažovati” sa vladom konzervativaca u borbi protiv epidemije.\nDžonson, koji je testiran pozitivan na korona virus, a 5. aprila je iz predostrožnosti odveden u bolnicu, čestitao je Starmeru na pobedi.\nStarmer je obećao da će ponovo ujediniti Laburističku stranku, koja je duboko podeljena između pristalica izrazitog levičara Korbina i centrista, kao i oko pitanja strategije za izlazak Velike Britanije iz Evropske unije.\nNovi lider laburista je priznao da partija ima mnogo izazova i teškog posla pred sobom, posle četiri uzastopna poraza na parlamentarnim izborima.\n“Vodiću ovu sjajnu partiju u novo doba, sa poverenjem i sa nadom. Tako da kada vreme dođe, možemo opet da služimo našoj zemlji u vladi“, rekao je Starmer.\nLaburistička partija je nastala iz sindikalnog pokreta, a pod vođstvom Tonija Blera približila se političkom centru. Korbin je dugo godina bio na marginama zbog svojih levičarskih stavova, pa je njegova pobeda na partijskim izborima 2015. bila veliko iznenađenje.\nOd tada traju ideološka trvenja između poslanika i članova partije.\n“Prvi izazov za novog lidera biće da sastavi tim koji će bar izgledati da ima kapacitet da ujedini partiju“, ocenio je politički ekspert na Univerzitetu u Notingemu Stiven Filding.\nPovratak glasača koji su prešli na stranu konzervativaca takođe treba da bude na vrhu liste prioriteta ako laburisti žele da imaju bilo kakve šanse da pobede na sledećim parlamentarnim izbori, planiranim za 2024.\nBregzit je još jedna tema koja je izazivala podele između evroskeptika u mnogim gradovina na severu Engleske, i proevropljana u velikim gradovima kao što je London.\nStarmer se protivio Bregzitu i imao je ključnu ulogu u zalaganju laburista za drugi referendum o izlasku iz EU.\nOdmah po izboru za predsednika Starmer je komentarisao i pitanje antisemitizma, za koje je Korbin kritikovan da nije uspeo da reši, zbog čega su mnogi Jevreji napustili partiju.\n“Antisemitizam je bila mrlja na našoj partiji. Video sam da je to izazvalo tugu u mnogim jevrejskim zajednicama“, rekao je Starmer, izvinivši se u ime partije.\nEpidemija korona virusa donela je hitniji izazov sa kojim se treba suočiti.\nDžonsonova vlada je uvela oštra ograničenja kretanja ljudi, što je podržala i Laburistička stranka, koja se ipak uspešno zalagala i za veći parlamentarni nadzor novih ovlašćenja policije.\nKonzervativci su obećali i veliku finansijsku pomoć privrednicima i građanima, zbog čega je znatno porasla popularnost Džonsona.\nPrema istraživanju od prošle sedmice, 55% građana je imalo pozitivno mišljenje o Džonsonu, u odnosu na 43% nedelju dana ranije. Oko 72% smatra da se vlada dobro nosi s krizom, uključujući i većinu pristalica laburista.\nNezadovodljstvo ipak postoji zbog nedovoljnog testiranja na korona virus i manjka zaštitne opreme za zdravstvene radnike. Laburisti su insistirali na rešavanju tih problema i Starmer je rekao da će nastaviti da to rade.\n“Bićemo konstruktivni, ali postavljaćemo teška pitanja“, rekao je Starmer za Gardijan početkom aprila, prenosi Euractiv.\nOznakeKir StarmerLaburistička strankaVelika Britanija\nPrethodno Dozvole za kretanje u vreme policijskog časa za pružaoce usluga personalne asistencije i pomoć u kući\nSledeće Slovenačka vlada planira da postavi dodatnih 40 kilometara ograde prema Hrvatskoj\nLondon, 03. mart 2020. – Emisija ugljen-dioksida u Velikoj Britaniji opala je 2019. …\nLondon, 2. septembar 2019. – Glavni savetnik za Bregzit britanske Laburističke parti…\nTop Tags istraživanje Društvo Vlada Republike Srbije vladavina prava mladi lokalna samouprava Srbija i Evropska unija Evropska komisija Civilno društvo Evropska unija ljudska prava OCD evropske integracije konkurs mediji


Dragana Đermanović / Predavači - Forum Hotelijera\nDragana Đermanović je blogerka, internacionalna strateškinja i predavačica iz oblasti poslovne primene interneta. Predsednica je Bee Premium Grupe (BPG) i suosnivačica BeeShaper startapa. Dragana je bila i počasna članica žirija za dodelu prestižnih Social Media Awards ispred Evropske asocijacije za odnose s javnošću i istraživanje (EUPRERA) i Euro blog asocijacije. Članica je žirija za dodelu ICT nagrada za Evropu u Luksemburgu, kao i počasna ambasadorka WebIT saveta internet praktičara Jugoistočne Evrope.\nDragana je uvrštena za jednu od TOP 100 preduzetnica Evrope u nemačkom magazinu The Hundert, a tu listu preneo je i čuveni američki poslovni magazin Forbs. Najznačajnije priznanje za žensko preduzetništvo u Srbiji – „Cvet uspeha za ženu zmaja 2016″, koje dodeljuje Udruženje poslovnih žena Srbije pripalo je Dragani Đermanović. Na Svetskom ženskom ekonomskom forumu u Indiji (WEF17), Dragana je proglašena za „Ženu decenije u oblasti društvenih mreža i liderstva“ i tako ponela najprestižnije svetsko priznanje u svojoj oblasti.\nSavetnica je za strateško online komuniciranje i istraživačica u oblasti primene internet komunikacijskih platformi u poslovanju. Magistrirala je na Fakultetu tehničkih nauka u Novom Sadu (Odsek za Industrijsko inženjerstvo i menadžment), gde trenutno priprema i odbranu doktorske disertacije.


21. oktobra 2021. 22. oktobra 2021.\nKaleidoskop kulture iz godine u godinu dobija sve bolje ocene publike, pokazala je upravo završena evaluacija na kojoj nezavisni tim evaluatora Filozofskog i Prirodno-matematičkog fakulteta Univerziteta u Novom Sadu radi svake godine.\nČetvrti Kaleidoskop kulture, održan je u Novom Sadu od 2. septembra do 8. oktobra, a tokom više od mesec dana nezavisni tim evaluatora anketirao je posetioce čije su pohvale, sugestije i kritike glavne smernice za formiranje i realizaciju događaja naredne godine.\nPoslednja analiza pokazuje da su upravo te smernice dovele do ocene da su program, događaji i elementi organizacije ovogodišnjeg Kaleidoskopa kulture bolje prilagođeni različitim polovima, kao i starosnim i obrazovnim kategorijama u odnosu na prethodne tri godine, što sve ukupno ukazuje na napredak u organizaciji i viši nivo kvaliteta održanih događaja.\nČak 93,8 odsto ispitanika ocenilo jedogađaje i programe kao veoma dobre i odlične, što je više nego prethodnih godina, a gotovo 90 odstonjihsmatra da je događaj ispunio njihova očekivanja. Čak 94,2 odstoispitanika posetilo bi slične kulturne događaje u budućnosti, dok bi 95,2 odsto ispitanika preporučilo ove događaje poznanicima i prijateljima.Većinaispitanika smatra da su ciljevi događaja ispunjeni i da su događaji veoma dobro i odlično organizovani, dok njih 88,5 odsto ocenjuje događaje kao korisne.\nIstraživanje posetilaca kulturnih događaja i programa u okviru Kaleidoskopa kultureizvršeno je na uzorku od ukupno sedam događaja različitog karaktera, a istraživanje je izvršeno na uzorku od 435 posetilaca.\nProcene su da je ovogodišnji Kaleidoskop kulture, koji već četiri godine, uz eminentna domaća, regionalna i evropska imena iz sveta umetnosti, najrelevantnije organizacije i institucije kulture, podiže produkcijske kapacitete po ugledu na svetske manifestacije, posetilo više od 16 hiljada ljudi, tokom pet nedelja kroz koje su se smenjivale različite vrste umetnosti: arhitektura, književnost, izvođačka, vizuelna i primenjena. Najposećeniji su bili programi na četvorodnevnom otvaranju u Kreativnom distriktu, kao i tradicionalni Korzo, koncert klasične muzike na jednom od glavnih gradskih bulevara, koji je ove godine obeležio nastup svetskih umetnika – violiniste Stefana Milenkovića i dirigenta Aleksandra Markovića. Upravo je ceremoniju otvaranja i Korzo publika imala priliku da isprati i putem prenosa na pokrajinskom javnom servisu – Radio-televiziji Vojvodine, gde se beleži gledanost od 28 hiljada.\nZasnovan na kulturi zajedništva, Kaleidoskop kulture, kao celogodišnji projekat, okuplja institucije, organizacije, umetnike, građane, ali i druge partnere ključne za realizaciju, pa je tako ove godine bilo više od 20 partnera među kojima su i Ambasada SAD, Ambasada Slovenije, Ambasada Poljske, Ambasada Belgije, Ars Elektronika, Francuski institut u Srbiji, EUNIC klaster, Akademija umetnosti u Novom Sadu, Institut Gete, DDOR osiguranje i drugi, kao i više od 40 medijskih partnera.\nKaleidoskop kulture jedan je od osam programih lukova koji čine programski koncept projekta „Novi Sad – Evropska prestonica kulture” i koji će biti hronološki realizovan tokom cele 2022. godine. Naredni Kaleidoskop kulture biće održan od 1. septembra do 7. oktobra 2022. godine.\nPrethodni Previous post: Otvorena izložba „Jednostavne stvari od/za ljudska bića” u Kulturnom centru „Lab“\nSledeći Next post: Novi Sad dobitnik nagrade za najbolji evropski trend brend u kulturi


BOSNJACI PONOVO PRETE VUCICU NA DRUSTVANIM MREZAMA – NAJNOVIJE VESTI\nMinistar trgovine i telekomunikacija Rasim Ljajić rekao je za nas portal da je sve dobilo nepotrebnu političku konotaciju. – Što se tiče izjava Ugljanina, uvek možete da tražite razloge za svoju politiku i da izvlačite nešto u svoju korist, ali, to je uzaludan posao i kontraproduktivan – kazao je Ljajić.\nNakon najave premijera Aleksandra Vučića da će otići u Novi Pazar i da “neće dozvoliti da Bošnjaci budu napadnuti”, na portalima u Sandžaku pojavili su se komentari u kojima se “šalju pretnje” predsedniku Vlade Srbije.\n“Vučiću, jesi li opet organizovao lažni napad, sam na sebe, kao što si to uradio u Srebrenici?”, kao i “Samo, molim te, nemoj opet samog sebe” – neki su od komentara na portalima u Sandžaku.\nScene sa fudbalskog meča Novog Pazara i Crvene zvezde, pokušao da iskoristi i lider SDA Sandžaka Sulejman Ugljanin, koji je za sve optužio državni vrh Srbije.\n– Ovo je novi talas šovinističke, rasne i nacionalne mržnje srpskih ekstremista prema Bošnjacima u svojstvu takozvanih Zvezdinih navijača, pod zaštitom državnih policijskih snaga. Aktuelna dešavanja su podvala državnog vrha – rekao je Ugljanin juče na konferenciji za štampu u Novom Pazaru.


’’Srbima na Kosovu brani se da uđu u svetinje’’ - Medija centar\n’’Srbima na Kosovu brani se da uđu u svetinje’’\n„Кada su se jutros vernici i sveštenstvo okupili ispred Hrama, pripadnici policije u većem broju nisu im dozvolili ni da priđu Hramu Hrista Spasa, niti da uđu u svetinju“, stoji u saopštenju.\nDa bi izbegli bilo kakav incident i zaštitili vernike, sveštenici SPC pozvali su okupljene da se upute ka Crkvi Svetog Nikole u Prištini i tamo je služena liturgija.\n„Nema sumnje da je ovakav necivilizacijski postupak Кosovske policije direktno dirogovan od strane vlasti u Prištini i pokazuje njihov odnos prema verskim slobodama na КiM, SPC i verujućem srpskom narodu“, navodi se u saopštenju.\n„Srbima na Кosovu i Metohiji brani se da uđu u hramove i svetinje, pomole se Bogu i ispovedaju veru, dok se hramovi SPC svakodnevno skrnave i to je realnost s kojom žive Srbi na КiM“, dodaje se u saopštenju.\nIz Kancelarije za KiM su podsetili da su i prošle godine na ovom istom Hramu ispisani grafiti „Isus mrzi Srbe“, uz brojne druge pogrdne poruke.\n„Кrajnje je vreme da predstavnici međunarodne zajednice jasno vide s kakvim se progonom suočavaju Srbi na КiM i preduzmu odgovarajuće korake kako bi zaštitili legitimna prava i slobode srpskog naroda u pokrajini“, zaključuje se u saopštenju.\nKancelarija za KIM, KIM


U Domu zdravlja "Voždovac" počela sa radom mobilna ekipa\nU okviru Centra za preventivne zdravstvene usluge Doma zdravlja "Voždovac" juče je počela sa radom mobilna terenska ekipa. Ekipa koju su sačinjavali lekar, medicinska sestra i patronažna sestra dežurali su juče od 8 do 12 sati u Mesnoj zajednici "Milorad Umljenović".\n- U naredna dva meseca, terenske ekipe će obilaziti mesne zajednice gde će razgovarati sa građanima, davati im savete, ali će moći i da provere nivo šećera u krvi, masnoću u krvi i krvni pritisak. Od septembra, u Domu zdravlja počeće da radi centar za prevenciju, u kom će biti objedinjene sve službe. U centru će raditi dva lekara Slavica Milošević i Zorka Savić. Ekipe će, osim mesnih zajednica, obilaziti i škole i kuće, a najveću pomoć u dobijanju informacija o pacijentima dobićemo od patronažnih sestara, jer one već imaju registrovane pacijente sa faktorima rizika - objasnila je dr Dragana Nalić, direktor Doma zdravlja "Voždovac".\nOvaj projekat finansirala je Evropska unija preko Evropske agencije za rekonstrukciju i razvoj, uz podršku Ministarstva zdravlja.\nU pripremi je otvaranje edukativnih centara u 25 domova zdravlja širom Srbije, a neki od njih će imati i ove mobilne ekipe. Cilj ovog projekta koji će trajati godinu i po dana je prevencija, rano otkrivanje bolesti, promocija javnog zdravlja i izrada vodiča dobre prakse. Pacijenti će biti blagovremeno obaveštavani o posetama lekara mesnim zajednicama. U Mesnoj zajednici "Siva stena", u Ulici Vanđela Tome, ekipa će dežurati 14. jula, dok će u Mesnoj zajednici "Braća Jerković" u Meštrovićevoj ulici 34 dežurati 19. jula.


Naslovne strane za petak, 11. jun 2021. godine\nBeta 11. juna 2021. 08:15\nBeogradski dnevni listovi u izdanjima za petak, 11. jun 2021. godine najviše pišu o 20. godišnjici ubistva novinara Milana Pantića u Jagodini, izborima za republičkog javnog tužioca, i o drugim temama.\nALO – „Putin i Bajden u sredu odlučuju o Kosovu“, piše list.\nBLIC – „FBI zaplenio Deksteru 15 kilograma droge“, o hapšenju Daria Djordjevića-Dekstera u Austriji. „Ana Divac ispričala sve o slučaju kantrimen“, list prenosi izjavu supruge bivšeg košarkaša Vlade Divca o saobraćajnoj nesreći u kojoj je poginuo mladić.\nVEČERNJE NOVOSTI – List piše o istrazi ubistva svog dopisnika iz Jagodine Milana Pantića „Naručilac je sedeo u vladi DOS“. O najavi prištinskih vlasti da će tužiti Srbiju pred medjunarodnim sudom „Sada bi i Albanci da nas tuže za genocid“.\nDANAS – Povodom godišnjice od ubistva Milana Pantića „Veran Matić: Zašto je ubica Milana Pantića nedodirljiv i za ovu vlast“. „Dolovac ostala jedini kandidat za tužioca“, o izborima za republičkog javnog tužioca.\nINFORMER – Pod naslovom „Srebrenica nije genocid“ list navodi da nema dokaza protiv Ratka Mladića.\nKURIR – List navodi da Mladić skuplja dokaze kako bi srušio presudu, pod naslovom „Nema predaje“.\nPOLITIKA – List piše o litiji koja je povodom Spasovdana održana sinoć u glavnom gradu „Beograd u krsnom hodu“. „Ko i zašto sprečava sudjenje ubicama“, o 20 godina od ubistva Milana Pantića.\nSRPSKI TELEGRAF – Izjava bivše predsednice Republike Srpske za taj list „Biljana Plavšić: Žao mi je Ratka, on nema veze sa genocidom“.\nPetrović: Položaj Roma u Srbiji daleko nepovoljniji u odnosu…


Niška televizija » Crkva u kasarni\nCrkva u kasarni\nObjavljeno 11.07.2013. 16:08\n- U trenutku kada se 95% stanovnika izjašnjavaju kao vernici, niko i ništa nema pravo da im to uskrati. Zakonska obaveza uvođenja verske službe u Vojsku Srbije je veliki plus za državu, jer ako izgubimo duhovnu, izgubićemo i telesnu snagu, a Vojska je snaga jednog naroda – rekao je episkop niški dr Jovan Purić obilazeći prvi bogoslužbeni prostor Treće brigade Kopnene vojske u Kasarni „Knjaz Mihajlo“.\nZgrada u kojoj će biti bogoslužbeni prostor namenjen vojnicima Kasarne „Knjaz Mihajlo“, kompletno će biti završena do dana Treće brigade, 7. oktobra. U ovom objektu, koji će biti jedan od tri ovog tipa u Nišu, vojnici će prisustvovati liturgijama i verskim obredima, ali uz poštovanje svojih vojnih obaveza.\nEpiskop niški dr Jovan Purić obišao je danas ovaj prostor i tom prilikom istakao da čvrsto veruje da će bogomolja biti mesto prikupljanja snage za velika dela vojnika.\nAdaptacija u bogoslužbeni prostor započeta je decembra prošle godine. U crkvi će služiti vojni sveštenik, čije se postavljanje očekuje odmah po završetku obuke, koju trenutno pohađa četrdesetak sveštenih lica. Planiran je i pomoćnik sveštenika kog određuje Niška eparhija.\nBez vakcine još mesec dana\nGradsko veće usvojilo predlog elaborata


Objavljeno: 26.08.2021. u 18:00\nNakon što je Međunarodni monetarni fond (MMF) na račun Centralne banke Bosne i Hercegovine doznačio 602.540.000 KM namijenjenih saniranju posljedica pandemije koronavirusa, nadležne institucije države Bosne i Hercegovine dužne su postupiti po ranije utvrđenim kriterijima, ili donijeti novu odluku o raspodjeli tih sredstava.\nUzimajući u obzir da se radi o pomoći MMF-a, a ne novom specifičnom kreditnom aranžmanu sa tom međunarodnom finansijskom institucijom, jasno je da se raspodjela tih sredstava treba vršiti na osnovu Memoranduma o razumijevanju iz 2016. godine, odnosno na način da Federaciji pripadaju dvije trećine, a entitetu RS jedna trećina ukupnog iznosa.\nPredstavnici Stranke demokratske akcije (SDA) u institucijama vlasti zahtijevat će da se raspodjela po entitetima i Distriktu Brčko vrši na temelju relevantnih parametara, poput procentualnog učešća entiteta u iznosu članarine koju Bosna i Hercegovina plaća MMF-u, odnosno troškova održavanja računa u Centralnoj banci BiH, gdje Federacija participira sa dvije trećine, a entitet RS sa jednom trećinom.\nNiti jedan entitet neće dobiti niti jednu KM više u odnosu na iznos koji mu pripada.\nPozivamo nadležne institucije u Bosni i Hercegovini da što prije i bez odlaganja pristupe doznačavanju sredstava MMF-a, u skladu sa Memorandumom iz 2016. godine, kako bi se sredstva i operativno iskoristila za saniranje posljedica pandemije koronavirusa.\nŽene SDA: Organizirana tribina pod nazivom „Vidljivost žene u tranzicijskim procesima“


POČETNA ONLINE prodaja stari FORUM Tekstovi Galerija AKVARIJUM CENTAR FB stranica FB slike akvarijuma September 28 2021 06:58:54\nBaza biljaka: Saururus\nSaururus Cernuus je biljka koja je poznata i pod imenom Water Dragon, stari narodi su je primenjivali kao lekovitu biljku pripada porodici "Saururaceae".\nSaururus Cernuus se mo�e prona�i u Isto�nim delovima Severne Amerike, poznata je i emerzna forma ove biljke koja razvija cvet u periodu od Maja do Septembra, cvet je bele boje.\nPrirodni habitat ove biljke su prete�no u mo�varnim predelima kako u vodi tako i na vla�nom zemlji�tu.\nSaururus Cernuus je spororastu�a biljka, mo�e da se sadi u srednjem delu ve�ih akvarijuma, sadi se pojedina�no kao biljka koja kao jedinka dolazi do izra�aja.\nSaururus Cernuus uspe�no mo�e da se razvija u vodi �iji su parametri dH od 4.0 do 12.0, pH od 6,7 do 7,2, temperatura vode bi trebala da se kre�e od 18c do 23c, preporu�uje se da podloga u koju se sadi bude bogata hranljivim materijama.\nSaururus Cernuus je biljka koja mo�e da uspeva i pod slabijim svetlom i bez dodavanja CO2 ali �e pod ja�im svetlom i redovnim dodavanjem CO2 br�e da se razvija. Po�to se radi o biljci koja je spororastu�a pojava algi na njenim listovima je vrlo �esta one joj usporavaju rast samim time biljka gubi na svojoj lepoti.\nSaururus Cernuus je biljka koja se �esto koristi u formiranju paludarijuma i vrtnih jezera mada se mo�e na�i i kako se upotrebljava kod ure�enja u biljnim akvarijumima.\nDatum dodavanja u bazu: 06.10.08 Nazad na početak baze biljaka\nFotografija biljke koja je postavljena u bazi biljaka je emerzna forma ove biljke.\nSaururus chinensis je biljka koja pripada istoj porodici "Saururaceae" kao i njena srodna biljka Saururus Cernuus, biljka poti�e iz predela Isto�ne Azije.\nOvo je biljka kojoj je potreban duga�ak period da bi se prilagodila za uzgajanje pod vodom ali kada se jednom prilagodi njeni zahtevi za svetlom su veliki, isto se odnosi i na redovno dodavanje CO2, mikro i makro elementi su tako�e bitni za pravilan razvoj ove biljke.\nkao i kod njoj srodne biljke veliki problem za uzgajanje predstavljaju zelene ta�kaste alge koje se mogu formirati na njenim listovima.\nSaururus chinensis je jo� jedna biljka koja se �esto koristi u formiranju paludarijuma i vrtnih jezera retko se mo�e na�i da se upotrebljava kod ure�enja u akvarijumima.\nDatum dodavanja u bazu: 07.10.08 Nazad na početak baze biljaka\nPowered by v6.01.17 © 2003-2005 The Gen-X Theme by: 24076942 Jedinstvene posete


Beta 5. januara 2022. 21:40\nPredsednik Kazahstana Kasim-Žomart Tokajev zatražio je danas od Rusije i svojih saveznika da pomognu da uguše nerede u njegovoj zemlji, koji su prema njemu delo „terorista“ obučenih u inostranstvu.\n„Pozvao sam danas vodje država Organizacije ugovora o kolektivnoj bezbednosti (OUKB) da pomognu Kazahstanu da pobedi terorističku pretnju“, rekao je Tokajev u izjavi na državnoj televiziji.\nOn je dodao da su „terorističke bande“ koje su dobile produbljenu obuku u inostranstvu na čelu ovih demonstracija.\nProtesti su počeli ove nedelje na zapadu zemlje, pošto je cena tečnog gasa gotovo udvostručena na početku godine nakon što je vlada ukinula kontrolu cena.\nVlada je na nasilje odgovorila podnošenjem ostavke, a predsednik Kazahstana Kasim-Žomart Tokajev obećao je oštre mere za obuzdavanje nereda.\nDemonstranti su danas upali u predsedničku rezidenciju i kancelariju gradonačelnika u najvećem gradu Kazahstana i zapalili obe zgrade, u vreme nagle eskalacije protesta zbog poskupljenja goriva.\nNakon kontinuiranih sukoba sa demonstrantima prethodnih dana, policija je danas pucala na neke od njih kod predsedničke rezidencije u Almatiju, navodi Asošiejted pres.\nMnogi od demonstranata koji su se danas okupili kod kancelarije gradočelnika Almatija nosili su palice i štitove.\nU Almatiju su sinoć izbili neredi u kojima su povredjene desetine policajaca i demonstranata, a zapaljena su ili uništena i brojna policijska vozila.\nPrethodnih dana policajci su koristili protiv demonstranata vodene topove, uprkos ledenom vremenu, kao i suzavac i šok bombe.\nNa teritoriji cele zemlje danas je proglašeno vanredno stanje, javili su ruski mediji.\nMnogi informativni portali danas su postali nedostupni, a u mnogim delovima zemlje onemogućen je pristup internetu.\nIako su demonstracije počele kao protest zbog naglog poskupljanja tečnog gasa, koji mnogi koriste kao gorivo za automobile, obim i naglo širenje nereda ukazuju na veće nezadovoljstvo u zemlji kojom ista partija vlada od sticanja nezavisnosti 1991. godine.\nKazahstan proglasio vanredno stanje na celoj svojoj teritoriji\nKazahstan je proglasio danas vanredno stanje na celoj svojoj teritoriji posle demonstracija izbilih zbog porasta cena goriva kojie su prerasli u nerede, javili su ruski mediji.\nVanredno stanje prethodno je bilo uvedeno lokalno na mestima pogodjenim demonstracijama, Almatiju, ekonomskom centru zemlje, provinciji Mangistau i glavnom gradu Nur-Sultanu.\nKazahstanski demonstranti, gnevni zbog poskupljenja goriva, napali su danas kancelariju gradonačelnika Almatija i pokušali da upadnu u rezidenciju predsednika države, nakon što su nasilni protesti doveli do ostavke vlade.


Kuća kralja Petra I: "Portret kralja Petra"\nNaslovna » Izlasci » Izložbe » Kuća kralja Petra I: „Portret kralja Petra“\nAh Neša 10. juli 2014. Izložbe Komentari su isključeni na Kuća kralja Petra I: „Portret kralja Petra“\nTim povodom od 10.00 do 19.00 biće otvorena izložba „Ratni dnevnik kralja Petra II Karađorđevića (1915–1916)“, u saradnji sa Mauzolejom porodice Karađorđević sa Oplenca.\nIstog dana od 19.00 biće priređena tribina „Učešće kralja Petra II Karađorđevića u Balkanskim ratovima (1912–1913)“. Predavač je dr Danko Leovac, istoričar. Od 20.00 na programu je koncert građanske muzike s kraja 19. i početka 20. veka. Nastupiće Vera Milanković, klavir, i Ileana Milić, sopran.\nTagovidub izlasci izložbe klasika kuća kralja petra I muzika tribine vesti za dž\nPrethodni Durex: #DontFakeIt\nSledeći Exit 2014 počinje!


EKSKLUZIVNO Lalatovic dobio neverovatnu ponudu iz Saudijske Arabije - MaxBet Sport\nIzgleda da je moguć ekspresan rastanak između Nenada Lalatovića i Radničkog iz Niša. Džentlmenski dogovor je da ukoliko mladi trener ima ponudu iz inostranstva, da moze da napusti “Čair”.\nI kako ekskluzivno saznaje MaxBet sport stigao je fantastičan ugovor iz Saudijske Arabije. Ponuda je okruglo oko milon dolara od kluba Al Batin za popularnog Lalata i još dva pomoćnika. Poznato je da godina sarađuje u svim ekipama sa Draganom Šarcem i Vidakom Bratićem.\nPregovori su u završnoj fazi, a nije ništa potpisano i konačna odluka treba da usledi, pošto prema planu Nišlije 26. juna putuju na drugi deo priprema u Terme Čatež.\nFiniš sezone na klupi Al Batina, sedeo je Aleksandar Veselinović i izborio opstanak, ali saradnja nije nastavljena. Izabran je novi srpski trener Nenad Lalatović i predlog saradnje je u njegovim rukama.\nPripreme u Aziju treba da startuju oko 5. jula, a videćemo sledeći korak, bivšeg trenera Crvene zvezde i Vojvodine.\nTagovi:fk radnickiNenad LalatovićnišSaudijska ArabijaTop2Top3


MEDJUNARODNA AKTIVNOST KLASTERA FACTS – FACTS\nMEDJUNARODNA AKTIVNOST KLASTERA FACTS\nKLASTER FACTS je u periodu od 19.02.-23.02.2013. godine imao znacajne sastanke i susrete sa tekstilnim modnim asocijacijama i njihovim clanovima iz sledećih zemalja: Turske, Nemacke i Austrije.\nZahvaljujuci podrsci ORF GIZ Projekat, Vlade Nemacke ovi sastanci i susreti su organizovani na profesionalan nacin i zavrseni vrlo uspesno. Dogovorena je saradnja klastera FACTS sa najvecim turskim tekstilnim asocijacijama, u delu zajednicke organizacije B2B susreta izmedju firmi clanica klastera FACTS i firmi clanica turskih tekstilnih asocijacija u Istanbulu u periodu aprli i maj 2013. godine. Sa Asocijacijama Bavarske i Tekstilnom asocijacijom Austrije, ostvaren je dogovor o nastavku pregovora u delu partnerske saradnje, firmi clanica klastera FACTS i firmi clanica ove dve vrlo znacajne tekstilne asocijacije.\nOdrzana prezentacija klastera FACTS bila je više nego zapažena od strane preko 30 tekstilnih firmi koje su prisustvovale susretima i na taj nacin pobudila interesovanje stranih partnera za saradnju sa firmama iz Srbije ,ali ne samo kroz pruzanje usluznih poslova, vec i kroz partnerski odnos i investiranje.\nProfesionalni pristup poslu koji ima klaster FACTS ,priblizava ga ostvarivanju vizije da postane vodeća organizacija podrške u jačanju opšte ekonomske konkurentnosti preduzeca vezanih za tektstil i tekstilnu industriju u celini u celoj Republici Srbiji.\nMinhen, Nemacka , prezentacija konsultanta ORF Projekta\nPrethodni članakPrethodno Održana godišnja sednica skupštine klastera FACTS 15.12.2012\nSledeći članakSledeće Potrošači Srbije biraju najbolji brend u akciji “Najbolje iz Srbije“


Vesti online / Vesti / Ekonomija / Evro u četvrtak 122,92 dinara\nEvro u četvrtak 122,92 dinara\nDinar je zadržao približnu vrednost prema evru i zvanični srednji kurs iznosi 122,9228 dinara za jedan evro, saopštila je Narodna banka Srbije.\nNBS je prodala 15 miliona evra kako bi ublažila dnevnu promenu kursa.\nEvro košta šest para više nego u sredu kada je kurs bio 122,8650 dinara za evro.\nDinar je za 1,1 odsto biti slabiji nego na početku godine, za 0,4 odsto jači nego pre mesec dana, a 2,2 odsto će biti slabiji nego pre godinu dana.\nNBS je ove godine na međubankarskom deviznom tržištu ukupno prodala 540 miliona evra, a kupila 10 miliona evra kako bi sprečila veće dnevne promene kursa.


Poslodavci traže rastećenje privrede\nUdruženje poslodavaca FBiH je sa partnerskim institucijama - Vijećem stranih investitora, Agencijom za unapređenje stranih investicija u BiH, Privrednom komorom FBiH i Privrednim udruženjem predstavništva njemačke privrede u BiH - organizacijama koje okupljaju privredne subjekte koji čine 60 posto realnog sektora u FBiH a zapošljavaju 70 posto od ukupnog broja zaposlenih, u oktobru i novembru održalo deset javnih rasprava o Nacrtu zakona o doprinosima, Nacrtu zakona o porezu na dohodak i Zakonu o porez na dobit. Rasprave su održane u Gračanici, Tuzli, Bihaću, Tešnju, Zenici, Travniku, Širokom Brijegu, Mostaru, Goraždu i Sarajevu, a učestvovalo je oko 500 poslodavaca, predstavnici državnih institucija, članovi akademske zajednice, privrednih i obrtničkih komora, općina, te gradske uprave i gradskih vijeća.\nNa pres-konferenciji održanoj u Sarajevu 28. novembra 2017. godine naglasili su da oni žele stabilno pravno okruženje odnosno poresku predvidivost da bi mogli planirati daljnje ulaganje i povećanje broja zaposlenih jer stalnom promjenom zakonskih rješenja stvara se nesigurnost.\nDirektor Udruženja poslodavaca FBiH Mladen Pandurević pojasnio je da je u zakonu o doprinosima osnovni zahtjev poslodavaca smanjenje stope doprinosa, a kada je u pitanju zakon o porezu na dohodak zatraženo je da se zadrži jedna stopa poreza te da dividenda bude do deset posto.\nNa javnim raspravama o ovim zakonima ponovljen je i zahtjev, kaže Pandurević, da se organizira sastanak s premijerom i ministricom finansija FBiH, Fadilom Novalićem i Jelkom Miličević.\nPredsjednik Upravnog odbora Vijeća stranih investitora Branimir Muidža kazao je da BiH ima jedan od najnižih BDP-a u Evropi, veliki je broj nezaposlenih, a visina stranih investicija u posljednje dvije godine iznosi samo oko 260 miliona eura.\nUdruženje je pripremilo 80 primjedbi na pomenute zakone, te su sve primjedbe Udruženja poslodavaca FBiH u formi amandmana podržane, a učesnici su tokom rasprava iznijeli još 12 konkretnih prijedloga, a koje će Udruženje ugraditi u konačni tekst amandmana koji će biti upućen nadležnim institucijama i Vladi FBiH.\nUdruženje poslodavaca FBiH očekuje od predstavnika vlasti da razmotre i argumentovane primjedbe ugrade u konačan tekst zakona, jer poslovna zajednica neće podržati ovakva predložena zakonska rješenja.


Naleteo na hitnu pomoć | Boom93\nNaleteo na hitnu pomoć\n11. avgusta 2011.\nU sredu je kod Novog groblja u Požarevcu došlo do sudara sanitetskog vozila hitne pomoći iz Golupca i putničkog automobila hrvatskih registarskih oznaka, saopštila je policija.\nDve osobe u sanitetu su lakše povređene. Automobil "reno safran" je naleteo na sanitet marke "citroen džamper" koji se kretao sa uključenim rotacionim svetlima i zvučnim signalom.\nProtiv Milana A. (64) iz Vranja koji je upravljao vozilom registrovanim na riječke tablice podneta je krivična prijava za ugrožavanje javnog saobraćaja.\nOn je kod Novog groblja naglo skrenuo na kolovozu i naleteo na sanitet koji je prevozio medicinskog tehničara i pacijenta koji je iz Golupca hitno transportovan u Opštu bolnicu u Požarevcu. Oboje su lakše povređeni i zadržani u bolnici zbog praćenja zdravstvenog stanja.\nOsumnjičena za prodaju stanova, lokala i garaža bez knjiženja\nTunis i evropski gradovi u avgustu


Dačić: Srbija pokazala organizovanost i odgovornost u suzbijanju epidemije - Politika - Dnevni list Danas\nPočetna » Politika » Dačić: Srbija pokazala organizovanost i odgovornost u suzbijanju epidemije\nPredsednik Skupštine Ivica Dačić izjavio je danas da je tokom prethodne godine Srbija bila u ogromnom iskušenju, ali da je položila ispit sa najvišom ocenom, jer je pokazana maksimalna organizovanost i odgovornost u suzbijanju epidemije.\n4Piše: FoNet 13. januara 2021. 16.30\nOn je za Pink.rs da je, za dva meseca koliko je na čelu parlamenta, urađen veliki i važan posao, i da je zacrtao cilj „da Skupština bude efikasan i odgovoran deo sistema institucija i ispolji maksimalnu demokratičnost“.\nGovoreći o rezultatima postignutim na prethodnoj funkciji, poziciji ministra spoljnih poslova, Dačić je rekao da je za tih šest godina međunarodna pozicija Srbije „prilično poboljšana“, i da deo zasluga za to sigurno „ide i Ministarstvu spoljnih poslova i diplomatskoj službi“.\nDačić je rekao da Srbija ima „jasne spoljnopolitičke ciljeve i dobre diplomate“ zbog čega uopšte nije iznenađenje „to što smo iz godine u godinu poboljšavali našu poziciju u svetu, otvarali vrata, sticali nova partnerstva“.\nNajvažnije je, istakao je, „da smo uspešno branili naše glavne prioritete“, pre svih očuvanje Kosova.\nKao rezultat na koji je najviše ponosan Dačić je naveo „sve što smo uradili na zaštiti Kosova i naših interesa s tim u vezi“, dodavši da je Srbija „počela skoro od nule,a za pola sveta, među kojima su i oni najmoćniji, Kosovo je bilo nezavisno i kraj priče“.\nDačić je rekao da ih je Srbija „vratila za pregovarački sto, jer ih je upornošću i argumentima suočila sa tim da ništa nije završeno“.\nOn je poziciju Srbije u dijalogu ocenio kao „jaku“ i dodao da „nas maksimalno uvažavaju i u Vašingtonu i u Briselu, u Berlinu, svuda gde o Kosovu nekada nisu hteli sa nama ni reč da progovore“.\nZato je bilo potrebno, naveo je, „da osujetimo učlanjenje Kosova u neke važne međunarodne organizacije, kao što su Interpol i Unesko, i da dođemo do toga da manje od polovine članica Ujedinjenih nacija priznaje Kosovo“.\nGovoreći o kampanji povlačenja priznanja nezavisnosti Kosova Dačić je rekao da je to bilo najdirektnije suprotstavljanje kampanji za povećanje broja priznanja kosovske nezavisnosti, „koju su direktno vodile najmoćnije države, pre svega Sjedinjene Države“.\nOn je rekao da je svih 18 država koje su povukle priznanje Kosova „prihvatilo naše argumente“, da su odlučile da sačekaju ishod dijaloga i da se tek nakon toga konačno odrede prema Kosovu.\nDačić je rekao da je uveren da će novi ministar spoljnih poslova Nikola Selaković sa uspehom voditi to ministarstvo i da je pokazao do sada.\nDačić je rekao da je Skupština do sada uradila „veliki i važan posao“ i dodao da je zadovoljan „efikasnošću i odgovornošću koju su pokazali narodni poslanici, kako u radu plenarnih sednica, tako i u odborima i na javnim slušanjima“.\nUpitan kakav format dijaloga sa opozicijom očekuje, kada će se znati tačan datum njegovog održavanja i koje teme će biti na stolu, Dačić je rekao da će „uskoro“ nastaviti razgovore o tome sa Dejvidom Mekalisterom iz Evropskog parlamenta, „jer dosta detalja zavisi i od njih“.\nOn je rekao da će „što se njega i Skupštine tiče, biti potpuno konstruktivni i tražiće, kao i ranije, da se razgovara o poboljšanju izbornih uslova, gde god to bude moguće“.\nO drugim temama, naglasio je Dačić, „neće biti priče, ako neko to očekuje, džabe se nada“.\nOn je dodao da se „svašta pominjalo iz redova opozicije, pa i da se priča o nekakvoj prelaznoj vladi“ i naglasio da su to „samo puste želje“ jer se u demokratiji „zna gde se donose odluke, to su parlament, to je Vlada i zna se dobro koji je jedini način da se do toga dođe, a to su izbori“.\nepidemija, Ivica Dačić, Korona virus, pandemija\n14. januara 2021. u 04.32\nKako ovaj lupa…ko kofer!\n14. januara 2021. u 05.53\nKo ovog uzima za ozbiljno? Debeo, celav i star.\n14. januara 2021. u 06.13\nEpidemija je porazena tako sto je umrlo 70. zdravstvenih radnika, Kosovo ste sacuvali-oprem dobro, ostaje samo pitanje kofera?\nO odgovornosti najbolje da pričamo kasnije… Nakon što svi siđete sa funkcija.


OSM Televizija - Galić: BiH od decembra dio nove rute izbjeglica\nGalić: BiH od decembra dio nove rute izbjeglica\nBiH je od decembra postala dio nove rute izbjeglica iz zemalja visokog migracijskog rizika, a istočna Hercegovina postoje težište ovog problema, upozorava direktor Granične policije BiH Zoran Galić.\nOn navodi da je tokom cijele 2017. godine bilo evidentno povećanje broja pojedinačnih grupa ilegalnih migranata koji su pokušavali da pređu granicu BiH i na taj način se domognu zemalja EU.\n"Taj trend se mijenjao. Od polovine 2017. godine težište je bilo na Bijeljini. Donijeli smo odluku o pojačanoj kontroli teretnih vozila koja dolaze iz Srbije. Do kraja godine evidentirano je 766 lica koja su državljani zemalja visokog migracionog rizika", izjavio je Galić za "Dnevni avaz".\nPrema njegovim riječima, ilegalni migranti najviše dolaze iz Srbije na područje Zvornika i Višegrada, a iz Crne Gore u Gacko, Bileću i Trebinje.\n"Pritisak na granicu se povećava. Prema sistematizaciji koja je stara 10 godina, nedostaje nam 570 ljudi kako bi smo bili komforni u pokrivanju tako velikog graničnog pojasa. Stalno moramo da se `krpimo`, odnosno iz drugih jedinica raspoređujemo ljude i specijalističku opremu", ukazuje Galić.\nOn navodi da je Granična policija BiH, zbog povećanja broja izbjeglica, uvela i mjeru odvraćanja od ilegalnog prelaska granice, pa je tako samo u decembru prošle godine 120 lica odvraćeno od ilegalnog prelaska granice.\nGalić ističe da je u januaru i februaru u BiH ilegalno ušlo 458 lica, među kojima je bilo državljana Avganistana, Sirije, maroka, Alžira, Turske i sa područja Kosova.\n"Riječ je, uglavnom, o muškarcima između 18 i 35 godina koji putuju u grupama i organizovani su. Migranti koriste pametne telefone, granicu ilegalno prelaze najčešće u blizini prelaza. Organizovani su. Dojavljuju jedni drugima rute", naveo je Galić.\nKada je riječ o krijumčarenju, prema njegovim riječima, bilo je slučajeva trgovine ljudima iz Turske.\n"Oni organizovano, legalno, ulaze u BiH, koriste bezvizni režim sa BiH, a onda ilegalno pokušavaju da uđu u EU", pojasnio je Galić.\nJoš iz iste kategorije: « Mitrović: Ubrzati proces traženja nestalih u BiH Nacrtom zakona definisan status žrtava »


"Mitrovačka noć pod zvezdama" 25. juna! - Portal Sremske Mitrovice\n„Mitrovačka noć pod zvezdama“ 25. juna!\nZoran Đurić načelnik Gradske uprave za obrazovanje pozvao je sve zainteresovane da budu deo ove nesvakidašnje večeri i dodao: „Projekat „Mitrovačka noć pod zvezdama“ nastao je kao rezultat višegodišnje saradnje Podružnice Srem, Društva fizičara Srbije i Departmana za fiziku Prirodno-matematičkog fakulteta Novi Sad, a na inicijativu Asocijacije učeničkih parlmenata osnovnih i srednjih škola Grada Sremske Mitrovice i Gradske uprave za obrazovanje. Zahvaljujući povoljnoj epidemiloškoj situaciji u mogučnosti smo da ovaj projekat i realizujemo na način na koji smo to i planirali. Grad Sremska Mitrovica i uprava čiji sam načelnik uvek će podržati edukativne i zanimljive projekte poput ovoga.”\nAsocijacija učeničkih parlamenata osnovnih i srednjih škola Grada Sremske Mitrovice organizacija nastala iz potrebe da se uspostave saradnički odnosi između osnovnih i srednjih škola sa ciljem poboljšanja prava učenika, podržala je ovu manifestaciju. Događaj će biti deo vršnjačke edukacije kao važnog procesa u kojem se stiču znanja, formiraju stavovi te motivišu mladi razviju osećaj odgovornosti prema sebi i okolini i na ovaj način poboljšaju kvalitet svog života.\nSonja Tucaković koordinator Asocijacije učeničkih parlamenata rekla je nešto više o inicjativi da se ovakav neobičan događaj upriliči u našem gradu: „Ovaj jedinstven događaj koji je spoj edukativnog i zabavnog sadržaja omogućiće našim sugrađanima da posmatraju nebeski svod i ujedno uživaju u čarima dobrog ritma. Prirodno—matematičkog fakulteta iz Novog Sada i Odred izviđača „Boško Palkovljević Pinki“ će nam tom prilikom ustupiti njihove teleskope koji će biti postavljeni na gradskom trgu, kako bi posetioci mogli da posmatraju nebeska tela. Na trgu će takođe biti postavljena bina za DJ koji će puštati muziku i time doprineti da svi posetioci uživaju u magiji te večeri. Još jednom želim da iskoristim priliku da se zahvalim Gradu Sremska Mitrovica i Gradskoj upravi za obrazovanje što su nam izašli u susret i omogućili da se ova manifestacija organizuje.”\nPozivamo vas da 25.juna 2021.godine u 20.00 časova, budete deo ove nesvakidašnje večeri i da pod sjajem punog Meseca, nošeni dobrim ritmom muzike DJ-a i vibracijama zvezdane noći uplovimo u nove letnje avanture…\nBranislava Blajvaz predsednik društva fizičara Srbije podružnica Srem: „Na Trgu Ćire Milekića u noći 25. juna će biti postavljena četiri teleskopa od kojih je jedan pokretna opservatorija, u gradskom parku će biti postavljena IC kamera pomoću koje će posetioci moći da posmatraju predmete i tela u mraku. Imamo i neka dodatna iznenađenja posetioci će na svodu iznad grada, u ovoj noći moći da vide pun mesec, koji će se pojaviti negde nakon 23 časa ali pre toga ćemo posmatrati veliki letnji trougao sazvežđa zvezda Lira, Altair i Labud. Oni koji budu imali više sreće moći će da vide i prelet međunarodne svemirske stanice iznad naših glava. Učenici koji su volonteri će na svojim mobilnim telefonima imati instalirane aplikacije SkyView i NASA selfi. Pomoću aplikacije SkyView posetiocima će pokazivati preostala sazvežđa i planete koje se trenutno mogu videti iznad našeg grada, dok je aplikacija NASA selfi rezervisana za najmlađe posetioce i oni će moći da slikaju svoj selfi u odelima astronauta. Takođe na trgu će biti postavljen i štand Prirodno-matematičkog fakulteta, pa će budući studenti moći da se informišu u studijskim programima koje mogu i pohađati na Departmanu za fiziku.”\nZahvalila se svima koji su pomogli u organizaciji događaja i pozvala sve sugrađane starosti od 7 do 77, i one koji su stariji i mlađi, i sve zaljubljenike u astronomiji da im se priključe na velikoj žurci 25. juna sa početkom u 20 časova i da uživaju ispod zvezdanog neba Sremske Mitrovice.\nTags: mitrovačka noć pod zvezdama, posmatranje zvezda\nUčenici Zmajeve škole edukuju građane o zagađenju vazduha!


Moderna traži autorizaciju za buster dozu od 50 mikrograma, što je polovina originalne doze vakcine koja se daje u razmaku od četiri nedelje\nObjavljeno: 13.10.2021. 07:31h\nFDA je u utorak navela da su podaci za Moderninu vakcinu pokazali da buster doza povećava zaštitna antitela, ali da razlika u nivou antitela pre i nakon davanja treće doze nije dovoljno velika, posebno kod osoba kod kojih su nivoi antitela ostali visoki, javlja Rojters, a prenosi Tanjug.\nTRI GREŠKE KOJE JE UBICA PORODICE ĐOKIĆ NAPRAVIO! Inspektori na korak do otkrića, pronađeni otisci?\nDANAS NA DNEVNOM REDU IZBOR NOVIH SUDIJA! Pred poslanicima 17 kandidata


Napisao Knauf Insulation Srbija Oktobar 15, 2021\nPrema poslednjim merenjima emisije gasova koja su izvršena tokom septembra u fabrici Knauf Insulation u Surdulici, nema povećanih koncentracija štetnih materija. Redovne kontrole vazduha tokom tri ponovljena merenja neposredno na dimnjacima i u krugu fabrike, a kako je propisano po samoj Uredbi o zaštiti životne sredine, pokazale su da su svi parametri značajno ispod dozvoljenih i da sam rad Fabrike ne ugrožava životnu sredinu.\nDrugo redovno godišnje merenje je vršila akreditovana laboratorija u skladu sa SRPS ISO/IEC 17025 (iz registra ATS – Akreditaciono telo Srbije) i svi podaci se dostavljaju Agenciji za zaštitu životne sredine i Republičkoj inspekciji za zaštitu životne sredine. Kao i sva druga dosadašnja merenja, i ovo će uskoro biti dostupno na sajtu Agencije.\nMerenja su vršena na osnovu zakonom propisanih pravila, tokom tri dana (16, 17 i 21. septembra) i svi rezultati su upoređivani sa Uredbom o graničnim vrednostima zagađujućih materija u vazduhu iz stacioniranih izvora zagađenja, osim postrojenja za sagorevanje. Merne jedinice ni jedanput nisu zabeležile povećanu koncentraciju ugljenmonoksida, azotnih oksida, sumpornih oksida, fluora, praškastih materija, hlora, amonijaka, formaldehida, fenola i drugih materija.\nKnauf Insulation nastavlja da posluje po svim propisima Srbije i Evropske unije, vrši sva potrebna merenja, uklanja otpad, a ponavljamo i da će u narednom periodu biti izvršene značajne investicije u unapređenje proizvodnje i zaštite životne sredine u okviru globalne kampanje „Za bolji svet“. O svemu ovome je obaveštena i lokalna vlast sa kojom je u prethodnom periodu bila organizovana i akcija ozelenjavanja radi poboljšanja kvaliteta života žitelja opštine.\nKnauf Insulation uspešno posluje u Srbiji više od 15 godina. Nedavno je, u okviru svoje strategije održivosti „Za bolji svet“ sproveo sadnju preko 300 stabala drveća na teritoriji opštine Surdulica i mesne zajednice Belo polje. Krajem prošle godine, sprovedena je akcija pokrivanja brda unutar fabrike koje sada služi kao izvor sirovine za reciklažu.\nOd leta je u planu sređivanje parking prostora za kamione u blizini fabrike, a početkom 2022. i nova investicija vredna 19 miliona evra, koja podrazumeva ugradnju novog, većeg dimnjaka i ugradnju novih filtera. Sa ovom investicijom, ukupna ulaganja kompanije u Srbiji od njihovog dolaska 2005. godine prevazići će 50 miliona evra.\nKompanija Knauf Insulation važi za jedno od najcenjenijih imena u svetu termoizolacije. Iz fabrike u Surdulici kamenom vunom se snabdeva srpsko, ali i tržišta Rumunije, Bugarske, Grčke, Severne Makedonije, Crne Gore i Albanije. U Srbiji je članica Nemačko-srpske privredne komore (AHK) i mnogih drugih strukovnih i privrednih udruženja. Na taj način ne samo da ulaže u svoj razvoj, već zajedno sa drugim velikim investitorima, pomaže dalji razvoj i Srbije i Pčinjskog okruga i same Surdulice.\nPREUZMITE IZVEŠTAJ MERENJA KLIKOM OVDE!


Izmjene Zakona o radu i kolektivnog ugovora uz dijalog sa socijalnim partnerima - Istinomjer\nIzmjene Zakona o radu i kolektivnog ugovora uz dijalog sa socijalnim partnerima\n• izmjene Zakona o radu i kolektivnog ugovora poštivajući principe socijalnog dijaloga,\nAktivnosti Vlade FBiH u prvih godinu dana rada bile su u suprotnosti sa ciljevima postavljenim ovim obećanjem.\nKada je u pitanju Zakon o radu FBiH, on je donesen u julu 2015. godine, nakon protesta sindikata, te optužbi da nisu bili uključeni u dijalog sa Vladom FBiH. Ono što je kontraverzno za ovaj zakon je i da je usvojen po hitnom postupku, nakon što ga je Vlada FBiH utvrdila na 16. sjednici održanoj 23.7.2015, a Već 27.07.2015. zakazana je 4. vanredna sjednica Doma naroda Parlamenta FBiH za 30. juli 2015, i pored najava sindikata da će održati proteste ukoliko se bude glasalo o ovako usvojenom prijedlogu zakona. Sjednica je održana, a prijedlog je usvojen i pored protesta nekoliko hiljada radnika/ca pred zgradom parlamenta. Istog dana zakazana je i 7. vanredna sjednica Predstavničkog doma Parlamenta FBiH, koja je održana 31.07.2015. Prijedlog je usvojen i u PD PFBiH, po hitnom postupku, uz burne proteste opozicionih stranaka koje su tražile da se prijedlog skine sa dnevnog reda zbog kršenja Poslovnika. Hitni postupak usvajanja zakona, naime, nalaže da se prijedlozi zakona moraju dostaviti 14 dana prije razmatranja na sjednici, dok je novi Zakon o radu Predstavničkom domu upućen večer uoči sjednice.\nNakon što su 15.12.2015. sindikati i poslodavci objavili da su dogovorili novi Opći kolektivni ugovor, koji je Vlada FBiH odbila potpisati. Federalni premijer je tim povodom izjavio da je povećanje najniže plate koje su utvrdili poslodavci i sindikati “društveno opasno”, iako je prije samo pola godine sam obećao mnogo veći rast “minimalca” od onog koji su dogovorili socijalni partneri. Vlada je zatim povukla do tada neviđen potez, kada je, 6.1.2016. ukinula Rješenje o reprezentativnosti Udruženja poslodavaca FBiH, iako za to nije imala nikakve zakonske osnove. To joj, međutim, nije bilo dovoljno, te je na sjednici održanoj 14.1.2016 bez ikakve prethodne najave i konsultacije sa socijalnim partnerima usvojila Prijedlog zakona o izmjenama i dopunama Zakona o radu, te najavila da će ga parlamentu uputiti u hitnoj proceduri. Nakon pritiska javnosti, Vlada FBiH je popustila, te je Prijedlog ipak odlučila da uputi po redovnoj proceduri. U međuvremenu je Ustavni sud Federacije BiH utvrdio da je procedura donošenja Zakona o radu FBiH bila neustavna, te je Federacija tako ostala bez Zakona o radu (februar 2016. godine).


Fernandez: ABA liga će imati dva predstavnika u Evroligi | Novosti.rs\n11. 04. 2015. u 12:00\nNišta nije izmenjeno kad je reč o broju učesnika iz ABA lige u Evroligi, a to znači da će ona i dalje imati dva predstavnika u ovom takmičenju, kao što je i predviđeno, kaže Dijego Fernandez\nPortparol Evrolige Dijego Fernandez demantovao je da će ABA liga u narednoj sezoni izgubiti jednog predstavnika u elitnom klupskom takmičenju, kako se spekulisalo nakon sastanka u Ženevi.\n"Ništa nije izmenjeno kad je reč o broju učesnika iz ABA lige u Evroligi, a to znači da će ona i dalje imati dva predstavnika u ovom takmičenju, kao što je i predviđeno. To je određeno na sastanku EKO prošlog jula i u vezi s tim se ništa neće menjati za sezonu 2015/2016. Sve ostalo što se pojavilo nije tačno", rekao je Fernandez za Kurir.\nOn je dodao da odnosi između Svetske košarkaške federacije (FIBA) i Evrolige nisu najbolji, napominjući da veruje da će obe organizacije na kraju naći zajedničko rešenje u interesu košarke.\n"Tačno je da je došlo do neslaganja oko kalendara kad bi reprezentacije trebalo da igraju kvalifikacije i na koji način da se ovim obavezama priključe košarkaši. Ipak, verujem da ćemo i po tom pitanju naći najbolje rešenje", zaključio je Fernandez.\nJoš nije poznato u kakvom formatu će se igrati Evroliga, a čelnici FIBA najavili su da će kazniti sve nacionalne saveze čiji klubovi budu učestvovali u takmičenjima koje ona ne priznaje, a takav slučaj je i sa regionalnom Jadranskom ligom.


Machtig MAC 84 cena, cene Srbija, prodaja Beograd Novi Sad Niš\nMachtig MAC 84 cene\ncena od 5.016,10 din\nEPonuda nije internet prodavnica već Vam omogućava da brzo i lako nađete Machtig MAC 84 po najjeftinijoj ceni. Naš cilj je da kupci budu što bolje informisani o ponudi Machtig MAC 84 na tržištu Srbije. Vrlo lako nalazite željeni proizvod za kategoriju Trimeri za travu cene, ne morate da lutate od sajta do sajta za Machtig Trimeri za travu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Machtig MAC 84 sa PRODAVCEM. EPonuda ne može da garantuje potpunu tačnost specifikacije i slika za Machtig MAC 84. Pre kupovine, podatke za Machtig MAC 84 proverite na sajtu PROIZVOĐAČA.


Slovački, poljski i češki huligani zajedno protiv izbeglica\nStotine slovačkih, čeških i poljskih huligana planiraju zajednički protest 20. juna na Glavnoj železničkoj stanici u Bratislavi zbog kvota za prijem izbeglica iz Afrike i s Bliskog istoka koje je predložila Evropska komisija uprkos otporu dela članica Evropske unije.\n“Masovni priliv afričkih imigranata danas ugrožava Evropu. Kao Slovaci, Sloveni i Evropljani kategorično odbijamo da budale iz Brisela i Evropskog parlamenta svojim nelogičnim odlukama uništavaju temelje izvorne evropske kulture i prosperiteta”, objavili su navijački sajtovi čeških, slovačkih i poljskih fudbalskih klubova, javljaju slovački mediji.\nNa Fejsbuku je protest “STOP islamizaciji Evrope! Zajedno protiv diktata Brisela za Evropu, za Evropljane” podržalo više od 2.700 ljudi.\nPortparolka gradskih vlasti Bratislave Ivona Skokankova rekla je da će policija nadzirati pohod srednjeevropskih fudbalskih huligana od Glavne železničke stanice do zastupništva Evropske komisije 20. juna i upozorila da će protest biti zabranjen ako bilo kako bude prekršen zakon.\nU isto vreme na isto mesto okupljanje su najavili i protivnici huligana i desničarskih radikala na čelu s pokretom Bratislava bez nacista a na društvenim mrežama okupljaju se na profilu “Zajedno protiv mržnje/Bratislava blokira”.


RTS :: U Kragujevcu besplatan prevoz za osobe s invaliditetom\nSrbija danas U Kragujevcu besplatan prevoz za osobe s invaliditetom\nponedeljak, 29. jan 2018, 18:40 -> 11:57\nKragujevačka gradska Agencija za saobraćaj specijalizovanim kombi vozilom svakodnevno prevozi osobe koje koriste invalidska pomagala. Potrebno je samo da korisnici, dan ranije zakažu vožnju, a kombi prevoz će u određeno vreme biti na naznačenoj adresi.\nLekarka u penziji Milena Stojanović boluje od mišićne distrofije, zbog kolica već šest godina koristi usluge taxi kombija.\nU Kragujevcu ima puno aktivnih i angažovanih mladih ljudi sa invaliditetom. Trenutni kapaciteti ne zadovoljavaju naše potrebe i ne možemo da ga koristimo svakodnevno, jer prioritet imaju deca, kaže Milena Stojanović.\nUslugu prevoza osoba sa invaliditetom grad realizuje u saradnji sa Gradskom agencijom za saobraćaj , a vozači kombija taj posao smatraju i svojom ljudskom obavezom.\nVozači pomažu putnicima da uđu u vozilo i da se vežu, kako bi što bezbednije stigli na odredište, naglašava Edis Duraković, pomoćnik diretora GAS-a\nOva usluga pruža se od 2008 godine. Kombi koji je tada nabavljen u međuvremenu je dotrajao , tako da je grad sa 40.000 evra finansirao kupovinu novog, savremenijeg vozila.\nGrad Kragujevac je ovu uslugu uveo imajući u vidu da se osobe sa invaliditetom, često nalaze u društveno nejednakom položaju jer ne mogu da koriste javni gradski prevoz, a taxi im je skup, kaže Nikola Ribarić, Načelnik gradske uprave za socijalnu i zdravstvenu zaštitu.\nUsluge kombija koji je prilagođen korisnicima i ima hidrauličnu rampu, trenutno koristi 30 osoba sa invaliditetom.


Tavamba obradovao Nikolića i pripretio Borcu - Sportskacentrala.com\nTavamba obradovao Nikolića i pripretio Borcu21.02.2017 15:57hFudbaleri Partizana odigrali su prijateljski meč sa ekipom Inđije i trijumfovali rezultatom 3:2. Duel je odigran u Zemunelu, a ostaće upamćen i po prvom golu koji je Leandre Tavamba postigao u dresu crno-belih.\nKamerunac je bio strelac u 24. minutu, potom je pet minuta kasnije namestio gol Kosoviću, da bi ga trener Marko Nikolić odmah nakon toga zamenio, verovatno da bi ga sačuvao za duel sa Borcem narednog vikenda. Treći gol za crno-bele postigao je Mihajlović, a poraz Inđije podnošljivim je učinio Lemajić golovima u 67. i 72. minutu. Za ekipu Partizana meč su počeli Stevanović, Krstić, Munir, Ćirković, Vranjanin, Kosović, Ilić, Mihajlović, Marjanović, Đuričković i Tavamba, a šansu u nastavku dobili su Jovičić, Zlatović, Jovanović, Nović i Đilas. Tavamba će gotovo izvesno zauzeti mesto u napadu Partizana protiv Borca pošto Đurđević neće imati pravo nastupa na ovoj utakmici. Podeli ovu vest:


Grupa „Sedam zahteva“ na protestima će zahtevati smenu politike, ne samo političke elite | Insajder\nGrupa „Sedam zahteva“ na protestima će zahtevati smenu politike, ne samo političke elite\nPad posećenosti protestima „Protiv diktature“, ali i unutrašnja neslaganja oko strategije budućeg delovanja, doveli su do toga da se iz grupe neformalnih organizatora izdvoje nekoliko neformalnih grupa koje u narednom periodu planiraju da nastave da organizuju sopstvene akcije.\nKako je Insajder već pisao, danas se iz prvobitne grupe neformalnih organizatora protesta „Protiv diktature“ zvanično izdvojila grupa pod nazivom „Sedam zahteva“.\nOni su se posle podne oglasili i zvaničnim saopštenjem u kom navode da će ova „neformalna grupa mladih ljudi koji su se upoznali i povezali na samom protestu“, biti posvećena borbi za sedam političkih i socio-ekonomskih reformi. Ti zahtevi uspostavljeni su tokom višenedeljnih protesta, kao zahtevi svih gradova u Srbiji.\n„U stvaranju uslova života kakvi su danas, učestvovale su sve stranke koje su na ovaj ili onaj način bile u vlasti u poslednje tri decenije. Nakon ratova koji su se odvijali tokom devedesetih, bombardovanja, izneverenih očekivanja 5. oktobra, privatizacija, deindustrijalizacije, urušavanja obrazovanja, socijalne zaštite i zdravstva, dočekala nas je smena političke elite, ali bez smene politike,“ navodi se u saopštenju ove grupe.\nOni dodaju i da je razlog za njihovo formiranje opadanje „masovnosti ljudi na protestu“, ali i izdvajanje „sve više manjih grupa koje su od tih zahteva odstupali na razne načine, bilo kroz odricanje dela tih zahteva, bilo kroz različite pokušaje saradnje sa političarima“.\n„Smatramo da takve inicijative ne mogu legitimno da predstavljaju volju desetine hiljada građana koji su marširali u predhodnom periodu i pružili podršku dogovorenim zahtevima,“ navodi se u zvaničnom saopštenju neformalne grupe „Sedam zahteva“ u kome se dodaje i da će se grupa u narednom periodu koncentrisati na detaljniju razradu zahteva i povezivanjem sa drugim grupama i inicijativama, kako navode, progresivnog karaktera.\nPrema analizi Insajdera, pad posećenosti protestima, ali i unutrašnja neslaganja oko strategije budućeg delovanja, doveli su do toga da se iz grupe neformalnih organizatora izdvoje nekoliko neformalnih grupa koje u narednom periodu planiraju da nastave da organizuju sopstvene akcije.


Srbiji od turizma - milijardu evra\nSrbiji od turizma – milijardu evra\nBeta 7. avgusta 2016. 12:10\nDirektorka Turističke organizacije Srbije (TOS) Marija Labović izjavila je da se očekuje da će Srbija u 2016. godini zabeležiti devizni priliv od turizma od više od milijardu evra.\n„U 2015. godini ostvaren je devizni priliv od turizma od 945 miliona evra, tako da, ukoliko se ovaj pozitivan trend rasta nastavi, očekujemo da će Srbija u 2016. godini zabeležiti devizni priliv od više od jedne milijarde evra, što bi bio najveći priliv od kako se ovaj pokazatelj prati od strane Narodne banke Srbije“, rekla je Labović agenciji Beta.\nOna je navela da je prema podacima sa sajta Narodne banke Srbije, u periodu od januara do maja 2016. godine ostvareni devizni priliv od turizma iznosio 330 miliona evra, što je 17 odsto više u odnosu na isti period 2015. godine.\nLabović je rekla i da je broj stranih turista u Srbiji u prvih šest meseci ove godine povećan za 10 odsto i bilo ih 539.848.\nRast broja stranih turista, prema njenim rečima, rezultat je aktivnosti Turističke organizacije Srbije na inostranom tržištu i učešće na sajmovima turizma u inostranstvu.\n„TOS je organizovao niz studijskih putovanja za predstavnike medija i organizatore putovanja iz inostranstva, a što je uticalo na poboljšanje imidža Srbije kao bezbedne i atraktivne i nove turističke destinacije“, istakla je Labović.\nOna je podsetila da je u 2016. godini nadležno ministarstvo pripremilo mere podsticaja za receptivne agencije koje dovode turiste u Srbiju, a čiji rezultati se očekuju u narednom periodu.\nInostrani turisti, kako je navela, najviše posećuju Beograd, Novi Sad, Niš, Kragujevac, Suboticu.\n„Razlog njihove posete gradskim centrima su ‘city break’, poslovni dogadjaji (sajmovi, kongresi), ali i brojne manifestacije koje se održavaju tokom cele godine“, istakla je Labović.\nDodala je da stranci u značajnom broju posećuju Kopaonik, Zlatibor, Taru, Starua planinu, kao i Vrnjačku banju, Banju Koviljaču, Gornju Trepču, i mesta gde se nude aktivan odmor u prirodi i seoski turizam.\nRama: Otkriveno veliko nalazište nafte i gasa u Albaniji\nRGZ: Katastar poslednji bedem odbrane od prevara na tržištu\nOtkazivanje i kasnjenja letova Er Srbije zbog lošeg vremena\nEdi Rama: Otkriveno veliko nalazište nafte i gasa u Albaniji\nVulin dokazao da je Vučić razgovarao sa kriminalcima\nAlbanija ukida carine za robu iz Srbije, Severne Makedonije…\nRGZ objavljuje konkurs za 186 novih radnih mesta\nU planu gradnja ski centra na Goliji, kanalizacije na…\nFon der Lajen: Moramo biti spremni za prekid isporuka RUS…


Zvornik: “Svetosavska nedjelja” nastavljena koncertom društva “Sveti Sava” - Glas Srpske\nSrna 25.01.2022 22:13\nZVORNIK - Koncertom Kulturno-umjetničkog društva /KUD/ “Sveti Sava” večeras je u Zvorniku nastavljena duhovna i kulturna manifestacija “Svetosavska nedjelja 2022” posvećena prvom srpskom arhiepiskopu, svetitelju, prosvetitelju i utemeljivaču srpske crkve i države.\nPredsjednik KUD-a Dragan Golić rekao je novinarima da je na koncertu učestvovalo 60 članova društva uzrasta od 13 do 31 godine.\n“Nastupili su prvi, pripremni i dječiji ansambli igrama iz Srbije i Republike Srpske, dok su pojedini članovi recitovali stihove o Svetom Savi”, rekao je Golić i dodao da ovo društvo tradicionalno učestvuje u programu ove manifestacije posvećene ovom svetitelju.\nIstičući da je ovo za njih jedan od najznačajnijih koncerata, jer KUD nosi ime “Sveti Sava”, Golić je rekao da je velika čast igrati u svom gradu pred svojom publikom.\nKUD “Sveti Sava” osnovan je 2004. godine i od tada svake godine tradicionalno organizuje Svetosavski koncert, nekad samostalno, a nekad u okviru manifestacija koje organizuje grad Zvornik.\nPrema programu ove manifestacije, koja će trajati do 29. januara, sutra će u zvorničkom Domu omladine biti održana Svetosavska akademija na kojoj će nastupiti glumac Narodnog pozorišta Republike Srpske Goran Jokić, Prvo pjevačko društvo “Izvornik”, te učenici Srednjoškolskog centra “Petar Kočić”, Tehničkog školskog centra i Osnovne muzičke škole “Vojin Komadina”.\nNa dan Svetog Save, 27. januara, u školama će biti proslavljena školska slava, dok će u Domu omladine biti prikazan film “Božji čovek”.\nTradicionalna manifestacija – Izbor sportiste godine, koja se održava u okviru “Svetosavske nedjelje”, biće održana u petak, 28. januara.\n“Svetosavska nedjelja” biće završena u subotu, 29. januara, predstavom za djecu “Cile, razmaženo pile”, u izvođenju bijeljinskog pozorišta za djecu “Maslačak”.\nOrganizator “Svetosavske nedjelje” je grad Zvornik u saradnji sa Srpskim prosvjetnim i kulturnim društvom “Prosvjeta”.


OTKRIVEN TAJNI PLAN PREMIJER LIGE! Englezi ipak završavaju prvenstvo, ali NA NEVEROVATAN NAČIN! – PostInfo\nHome Evropski fudbal OTKRIVEN TAJNI PLAN PREMIJER LIGE! Englezi ipak završavaju prvenstvo, ali NA NEVEROVATAN NAČIN!\nPritisak sponzora da “iznesu” na terenu takmičarsku godinu do kraja je ogroman, a isti su svesni da je u pitanju veliki novac da bi se od završetka nadmetanja odustalo.\nNaravno, to se neće dogoditi skoro, ali kada fudbal i sport generalno dođu na dnevni red, Premijer liga će biti završena u turnirskom sistemu, sa ekipama, stručnim štabovima i kamermanima televizije smeštenim u dva centra, gde će biti odigrane sve preostale utakmice – njih ukupno 92!\nLondonski list “Independent” objavio je da je Premijer liga razvila plan da klubovi igraju utakmice u sistemu Svetskog prvenstva, koje bi bilo direktno prenošene. One bi bile odigrane u trening centrima u Londonu i u području centralne Engleske.\n– Da bi ostvarili ovaj plan, klubovi i njihovo osoblje bili bi ’zatvoreni’ u odvojenim hotelima, ne bi bili u kontaktu sa porodicama i taj sistem bi donekle podsećao na karantin tokom svetskih prvenstava. Doduše, ovde bi imali još strožu bezbednosnu i medicinsku kontrolu, jer bi čak jedan slučaj zaraze kovidom-19 unutar kampova mogao da ugrozi čitav plan – navedeno je u tekstu.\n– NBA KOŠARKAŠI “PRAVE” LEK ZA KORONA VIRUS?! Još jedan igrač se oporavio, liga od njega i drugih sada traži VELIKU STVAR!\nFudbaleri Selte zatražili su od rukovodstva kluba da strogo kazni napadača Pionea Sista, prenosi “Marka”.


Novosti: Dogovorena prodaja grčkih akcija u Telekomu - Bizlife.rs\nNovosti: Dogovorena prodaja grčkih akcija u Telekomu\n23:51 Beograd, 05/12/2011\nPosle pregovora koji su trajali više od pola godine, menadžment “Telekoma Srbija” okončao je pregovore sa OTE o uslovima prodaje 20 odsto akcija koje grčka kompanija poseduje u srpskom nacionalnom teleoperateru – saznaju “Novosti”.\nNacrt ugovora je dogovoren, ali se čeka da ovoj transakciji “zeleno svetlo” da i vlada na jednoj od narednih sednica. Kako je “Novostima” potvrđeno iz krugova pregovarača, usaglašeni su svi detalji kao i dinamika isplate dogovorene sume.\n„Dogovor obe strane je da se o finansijskim elementima ovog posla ne izlazi u javnost sve do okončanja transakcije ,“ tvrdi izvor “Novosti”, a kako smo ranije već i pisali otkup akcija “Telekoma” biće obavljen delom kredita koji nacionalni teleoperater upravo ugovara.\nVeć tokom februara naredne godine, prema saznanjima beogradskog lista mogla bi da krene i podela besplatnih akcija nacionalnog teleoperatera. Pravo na besplatne akcije „Telekoma Srbije“, čija se podela odavno najavljuje, imaju sadašnji i bivši zaposleni u ovoj kompaniji, kao i 4,82 miliona građana. Građanima sleduje 15 odsto akcija, a sadašnjim i bivšim zaposlenima 6,52 odsto.


Rastu tenzije na Bliskom istoku | Analitika - Informativni Portal\nTenzije u regionu Bliskog istoka ponovo rastu, ovoga puta zbog Irana.\nObjavljeno: 15. 05. 2019 - 20:22 Promjenite veličinu teksta: A A A\nSAD su objavile da povlače osoblje iz svoje ambasade u Iraku zbog "eskalacije tenzija sa Iranom", dok su Njemačka i Holandija odlučile da obustave vojnu obuku u Iraku, a Kuvajt da podigne pripravnost vojske na najviši nivo.\nDo porasta napetosti došlo je nakon što je američka ambasada u Iraku saopštila da je od Stejt departmenta dobila naređenje da svo osoblje, koje nije neophodno, odmah napusti tu zemlju zbog pojačanih tenzija sa Iranom.\nUpozorenje je uslijedilo nakon što je Vašington prošle nedjelje saopštio da je otkrio nove prijetnje iz Irana, čije snage u regionu, kako su naveli, targetiraju Amerikance i američke interese, prenosi AP.\nPotom je portparol njemačkog Ministarstva odbrane saopštio da ta zemlja obustavlja vojnu obuku u Iraku zbog povećanih tenzija u regionu, tvrdeći da Berlin ima određene naznake da postoji rizik od napada koji bi imao podršku Irana.\nNjemačkoj se pridružila Holandija, koja je suspendovala misiju u Iraku, čiji je cilj bio pružanje bezbjednosne pomoći lokalnim vlastima. Naime, osoblje holandske vojske je u saradnji sa drugim stranim trupama pomagalo u obuci iračkih snaga u Erbilu na sjeveru Iraka, prenio je Rojters.\nOglasio se i emir Kuvajta Sabag al-Ahmed al-Džabir al-Sabah, koji je poručio da kuvajtska vojska mora da bude spremna zbog konflikata na Bliskom istoku, koji su doveli do stanja nesigurnosti i smanjene bezbjednosti.\nOn je rekao da ima potpuno povjerenje u vojsku da će "biti spremna da odbrani naciju od svih opasnosti" i poručio da vlada Kuvajta neće štediti na razvoju oružja i na obucu oružanih snaga.\nMeđutim, nijedna od navedenih zemalja nije precizirala kakve to prijetnje dolaze iz Teherana.\nNjihovi potezi uslijedili su, inače, nakon posjete američkog državnog sekretara Majka Pompea Briselu tokom koje je, prema riječima predstavnika Stejt departmenta Brajana Huka, izvijestio o iranskim prijetnjama zvaničnike NATO.\nŠefica evropske diplomatije Federika Mogerini posle tog sastanka pozvala je na "maksimalnu uzdržanost", dok je uoči održavanja sastanka poručila da će predstavnici država članica EU, koje podržavaju nuklearni sporazum sa Iranom, iz kojeg su se SAD povukle, nastaviti s podrškom.\nEvropske zemlje, naime, nedavno su saopštile da žele da očuvaju nuklearni sporazum s Iranom, ali su odbacile "ultimatume" Teherana, nakon što je Iran smanjio ograničenja vezana za nuklearni program i zaprijetio potezima koji bi se mogli smatrati kršenjem međunarodnog pakta iz 2015. godine.\nProšlonedjeljna objava Irana o smanjenju ograničenja u pogledu skladištenja nuklearnih materijala bila je odgovor na američke sankcije koje su nametnute nakon što je predsjednik Donald Tramp povukao tu zemlju iz sporazuma sa Teheranom pre godinu dana.\nPompeo je juče boravio u Sočiju, gdje se sreo sa šefom ruske diplomatije Sergejom Lavrovom i predsjednikom Vladimirom Putinom, kojima je prenio da SAD žele da izbjegnu rat sa Iranom.\nLavrov je na zajedničkoj konferenciji za novinare izrazio nadu da su glasine da su SAD poslale 120.000 vojnika na Bliski istok neosnovane, s obzirom na to da, kako je naveo, u regionu već ima dosta konflikata.\nNaime, Njujork tajms je nedavno objavio da je na sastanku glavnih savjetnika za bezbjednost predsjednika SAD Donalda Trampa prošlog četvrtka vršilac dužnosti ministra odbrane Patrik Šenahan predstavio "osvježeni" vojni plan koji predviđa slanje do 120.000 američkih vojnika na Bliski istok u slučaju da Iran napadne snage SAD ili ubrza rad na stvaranju nuklearnog oružja.\nTramp je upozorio Teheran da će mnogo patiti ako samo pokuša da uradi išta što liči na napad.\nObraćajući se juče novinarima u ovalnom kabinetu Bijele kuće, Tramp je, upitan o incidentu u kome su učestvovali saudijski tankeri kod obala UAE i sumnji da je u pitanju sabotaža, rekao da će biti velikih problema za Iran ako se išta nepredviđeno desi.\nSaudijska Arabija nedavno je saopštila da su naoružane bespilotne letjelice pogodile dvije crpne naftne stanice za Istočno-zapadni naftovod, što je nazvano "kukavičkim terorističkim činom", a uslijedilo je samo dva dana nakon što su saudijski naftni tankeri pretrpili "sabotažne napade" u vodama Ujedinjenih Arapskih Emirata.\nJedan zvaničnik SAD, blizak američkoj obaveštajnoj službi, izjavio je da je Iran glavni osumnjičeni za ovu sabotažu, dok Iran odbacuje takve tvrdnje.\nOglasio se i iranski vrhovni vođa ajatolah Ali Hamnei, koji je, u istom govoru u kojem je rekao da "niko ne traži rat", zaprijetio da Islamskoj republici ne bi bilo teško da obogati uranijum na nivou oružja usred rastućih tenzija sa Amerikom, o čemu su izvijestili danas iranski državni mediji.\nŠef iranske diplomatije Mohamad Džavad Zarif rekao je da "ekstremni pojedinci" u američkoj vladi sprovode opasnu politiku, usred "rata rečima" koji Teheran duže vrijeme vodi s Vašingtonom zbog američkih sankcija.


IZ u BiH: Oni koji ne ispoštuju rok za gašenje paradžemata suočit će se sa posljedicama vaninstitucionalnog djelovanja - Portal 072info\nRijaset Islamske zajednice u BiH pozvao je na zatvaranje svih objekata u BiH u kojima se nelegalno organiziraju vjerski obredi, koje ne predvode legalni i legitimni vjerski autoriteti dekretirani od Islamske zajednice, a rok za gašenje ovih paradžemata je do kraja februara, prenosi Anadolu Agency (AA).\nIZ u BiH u saopćenju navodi kako je ustavna obaveza Islamske zajednice da institucionalno organizira vjerski život muslimana na području svoga djelovanja.\n„Zakon o slobodi vjere i pravnom položaju crkava i vjerskih zajednica Islamskoj zajednici jamči pravo da se ona isključivo bavi institucionalnim organiziranjem vjerskog života muslimana kao što je to pravo zajamčio za ostale tri tradicionalne vjerske zajednice. Islamska zajednica u Bosni i Hercegovini svojim aktivnostima izražava punu otvorenost prema sljedbenicima islama i poziva ih u svoj jedinstveni džemat. U suštinskom smislu, to je poziv na jedinstvo bosanskih muslimana u jedinstvenoj Islamskoj zajednici u Bosni i Hercegovini“, navedeno je u saopćenju.\nNaglašeno je kako je usljed različitih društvenih i političkih dešavanja na prostoru BiH u posljednje dvije decenije formiran određen broj paradžemata koji nisu u sastavu Islamske zajednice, što je suprotno Zakonu o slobodi vjere i pravnom položaju crkava i vjerskih zajednica u BiH kao i Ustavu IZ.\nNavodi se kako je IZ odlučan da se ovo stanje uredi, te da je tim povodom reisu-l-ulema Husein ef. Kavazović zatražio od muftija i glavnih imama na području svih muftiluka u BiH, da obave razgovore sa predstavnicima i organizatorima ovih paradžemata i pozovu ih da se uključe u područne džemate koji djeluju u okviru organizacione strukture Islamske zajednice.\n„Potrebno je da zatvore objekte u kojima se nelegalno organiziraju vjerski obredi koje ne predvode legalni i legitimni vjerski autoriteti dekretirani od strane Islamske zajednice. U Islamskoj zajednici postoji dostatan broj džamija, medresa, fakulteta, biblioteka i drugih ustanova i institucija da zadovolje potrebe svih muslimana u Bosni i Hercegovini. Rok za proces gašenja ovih paradžemata je do kraja februara 2016. godine. Ukoliko neko od predstavnika ovih paradžemata ne prihvati zahtjev za njihovim gašenjem i zatvaranjem nelegalnih objekata, ostat će izvan pravnog okvira IZ u BiH i suočit će se sa svim posljedicama vaninstitucionalnog djelovanja na vlastitu odgovornost“, istaknuto je u saopćenju Ureda za odnose s javnošću Rijaseta IZ u BiH.\nOvo nastojanje Islamske zajednice da institucionalno zaštiti prostor svoga djelovanja ni na koji način ne dovodi u pitanje pravo svakog pojedinca i pripadnika Islamske zajednice da osobno i u svojem privatnom životu prakticira islam na način koji sam odabere, dodaje se na kraju saopćenja.


OTVORENO PISMO DRAGICI NIKOLIĆ |\nOTVORENO PISMO DRAGICI NIKOLIĆ\nPosted on July 16, 2014 by Cyber Wanderlust\nDragica Nikolić i beba\nNedavno smo se upoznale sa kampanjom Fondacije ,,Dragica Nikolić – Više da nas bude” i pišemo Vam kao građanki koja se svojim radom nesebično zalaže za povećanje nataliteta Srbije i kao ženi koja zasigurno razume značaj majčinstva i probleme kroz koje žene u ulozi majke prolaze i sa kojima se susreću.\nPoštovana Dragice, baveći se temom povećanja nataliteta, Vi ste zasigurno upoznati sa predloženim izmenama Zakona o radu, koje predviđaju mogućnost da trudna žena dobije otkaz ugovora o radu. Takođe, sasvim smo sigurne da ste u svom humanitarnom radu sigurno imali prilike da se pozovete na član 66. Ustava Republike Srbije, koji smo mi pregledale na Vašem sajtu. Ne sumnjamo da znate da taj član najvišeg pravnog akta Srbije garantuje posebnu podršku i zaštitu ženama pre i posle porođaja.\nGospođo Nikolić, Vi razumete koliko je inače težak položaj žena u Srbiji, da veliki broj mladih žena uopšte ne može da nađe posao, jer poslodavci pretpostavljaju da će žene zatrudneti i otići na porodiljsko odsustvo, odsustvo radi nege deteta, kao i na česta bolovanja dok im je dete malo. Predloženim zakonom ne samo da se krši ustavno pravo žena da budu pod posebnom zaštitom pre i posle porođaja nego se žene, kojima se zbog loših ekonomskih prilika uskraćuje pravo na slobodan izbor roditeljstva, sada stavljaju u još nepovoljniji položaj.\nU pravu ste, Dragice, kada iznosite podatak da je Srbija svake godine manja za 40 000. ljudi i zato Vas molimo, kao nekoga ko reč porodica piše sa velikim P, da u ime ciljeva Vaše fondacije, javno reagujete protiv predloženih izmena Zakona o radu koji buduće majke stavlja u veoma nepovoljan položaj, uskraćuje im zaštitu i krši njihova ljudska prava.\n← Održana međunarodna konferencija o muškim pravima


Vebinar “Digitalni Buntovnik” - Podrška medijskim reformama u Srbiji\nVebinar „Digitalni buntovnik” i promocija „Priručnika za medijsku pismenost u preduniverzitetskom dobu” biće održani u sredu 9. decembra od 17 časova.\nVebinarom „Digitalni buntovnikˮ, koji prati virtuelno sazrevanje dece srednjoškolskog uzrasta, završava se ciklus vebinara „Digitalni imunitet – od digitalne cucle do digitalnog buntovnika”. Istovremeno, tokom ovog vebinara biće predstavljen i upravo objavljen “Priručnik za medijsku pismenost u preduniverzitetskom dobu” namenjen nastavnicima i stručnim saradnicima.\nUčesnici su: Maja Zarić, rukovodilac u Sektoru za informisanje i medije u Ministarstvu kulture i informisanja kao i eksperti na projektu „Podrška medijskim reformama u Republici Srbiji”: Ana Martinoli, vanredna profesorka Fakulteta dramskih umetnosti i prodekan za nastavu, Ana Mirković, direktorka Instituta za digitalne komunikacije i Saša Mirković, predavač na Fakultetu za medije i komunikacije. Razgovor će moderirati novinar i psiholog Dragan Ilić.\nVebinar će otvoriti ambasador Sem Fabrici, šef Delegacije EU u Srbiji, potpredsednica Vlade i ministarka kulture i informisanja Maja Gojković kao i Branko Ružić, prvi potpredsednik Vlade i ministar prosvete, nauke i tehnološkog razvoja.


Brisach, vodeći francuski proizvođač kamina i ložišta - Hoyan\nby\tBoško Bošković\t/ Friday, 16 June 2017\t/ Published in Uncategorized\nTvrtka Brisach je vodeći proizvođač kamina u Francuskoj s tradicijom od 1961. godine. Te godine se obrtnik i dizajner Rene Brisach specijalizirao za dizajn, proizvodnju i montažu kamina, te osnovao tvrtku.\nRast radionice u Grenoble-u omogućen je prefabrikacijom elemenata i brzom ugradnjom kamina, kao i povećanjem zaposlenih. Nakon preseljenja tvrtke na\nAzurnu obalu u Saint Maxime, započinje širenje branda “René Brisach” i uspostavljanje industrijske proizvodnje. Proizvode tvrtke Rene Brisach odlikuje kreativnost i viskoka kvaliteta i perfekcionistički izbor sirovina, zbog čega su zavrijedili niz priznanja i nagrada.\nNaša suradnja s tvrtkom Brisach, vodećim francuskim proizvođačem kamina i ložišta, seže još od 60-ih godina prošlog stoljeća kada je Josip Mikulčić, začetnik Kamina Hoyan usavršio vještinu izgradnje kamina. Povratkom u domovinu najprije je osnovao obrt za proizvodnju i montažu kamina, roštilja i krušnih peći, a nakon toga sa sinovima i utemeljio tvrtku Kamini Hoyan. Tvrtka Brisach (koja se tada još zvala Rene Brisach prema svom osnivaču) cijelo to vrijeme bila je glavni partner Kaminima Hoyan u dostizanju današnje razine kvalitete i dizajna.\nDanas tvrtka Brisach zapošljava 150 osoba, na industrijskoj površini od 3500 m2, proizvode izlaže u 150 trgovina preko 90 koncesionara, pa ukupni tim Brisach čini više od 1000 osoba. Osim toga, ima vlastitu inženjersku tvrtku za istraživanje i razvoj s vlastitim ispitnim laboratorijem koji ima certifikat ISO 17025.


Svetski poznati proizvođač nameštaja Ikea planira da izgradi više od 100 povoljnih hotela širom Evrope.\nHoteli neće koristiti Ikeino ime, niti će ih Ikea voditi – za to će biti zadužena poznata hotelijerska kompanija, otkrio je direktor dobro upoznat s planovima.\nU švedskoj kompaniji planiraju da grade hotele u zemljama gde već poseduje nekretnine, poput Velike Britanije, Holandije i Poljske, ali i na novim tržištima kao što je Nemačka.\n„Tokom sledećih nekoliko nedelja objavićemo lokaciju našeg hotela u Nemačkoj. Pregovaramo s hotelijerima kako bismo hitro implementirali naš koncept,“ izjavio je Ikein direktor u odseku za nekretnine Harald Miler.\nIkea planira da gradi takozvane „budget“ hotele, koji nude luksuzan smeštaj po povoljnim cijenama. Reč je o jednom od najbrže rastućih sektora u toj industriji, a među najpoznatijim kompanijama u njemu je Motel One iz Minhena, koja u Nemačkoj poseduje 39 hotela s više od 8.500 soba, a planira ući i na tržište drugih evropskih zemalja.\n#ikea #ikea hoteli


LSV | Vojvodina najveći gubitnik budžeta za 2020. godinu\nNajveći gubitnik budžeta za 2020. godinu je AP Vojvodina, a drugi gubitnik je životna sredina, izjavila je narodna poslanica Lige socijaldemokrata Vojvodine Nada Lazić tokom rasprave o Predlogu budžeta Republike Srbije za 2020. godinu. Ona je naglasila da je budžet diskriminatorski i da ocene da je on razvojni ne stoje za AP Vojvodinu. Kako je rekla, predloženo je da budžet APV za 2020. bude 76,5 milijardi, a nakon rebalansa vojvođanska kasa u 2019. iznosila je 74,4 milijarde i zbog toga Lazić ističe da je AP Vojvodina najveći gubitnik u budžetu 2020.\nLazić je istakla da je Ustavom propisano da se zakonom određuje učešće autonomnih pokrajina u delu prihoda Republike Srbije, a budžet AP Vojvodine iznosi najmanje sedam odsto u odnosu na budžet Srbije, s tim što se tri sedmine od budžeta AP Vojvodine koristi za finansiranje kapitalnih rashoda. Prema njenim rečima, kada se pogleda ukupan republički budžet, jasno je da pokrajinski iznosi manje od šest odsto, što je ispod minimalnih propisanih sedam procenata.\nPoslanica LSV je navela i da je beogradski budžet povećan za skoro 10 odsto, te da iznosi 143 milijarde dinara, a u Vojvodini i Beogradu je gotovo isti broj stanovnika, ako u Vojvodini nije i veći.\n- Jasno je da se sa ovako malim sredstvima ne može ulagati u neke kapitalne projekte, kao što je, primera radi, izgradnja jednog regionalnig sistema za vodosnabdevanje, koji bi rešio problem više opština sa pitkom vodom, jer je poznato da je u Vojvodini pitka voda veliki problem – navela je Nada Lazić.\nNaglasila je i da još uvek nije donet Zakon o finansiranju AP Vojvodine, što je Ustavom predviđeno.\n- Ja ću vas podsetiti da smo mi, kao poslanička grupa LSV, u martu mesecu ove godine predložili ovaj zakon, samo nas troje poslanika, vodili smo raspravu u ovom domu i ostali potpuno usamljeni u borbi za finansiranje Vojvodine i za donošenje ovog zakona. Naravno, naš predlog zakona na kraju nije usvojen, a Vlada ni do dan danas nije izašla sa svojim predlogom Zakona o finansiranju AP Vojvodine, pa smo dobili ovakav, moglo bi se slobodno reći, diskriminatorski budžet. Stoga mi iz LSV smatramo da je ovakav odnos prema Vojvodini nedopustiv i predstavlja uvredu za građane pokrajine, jer zbog beogradskog centralizma trpe i svi drugi delovi zemlje, nije tu samo Vojvodina u problemu. I on se ogleda pre svega u ovako velikim razlikama između pokrajinskog budžeta i budžeta glavnog grada – naglasila je poslanica LSV Nada Lazić.\nBela mapa izgradnje auto-puteva u Vojvodini\n- Sem sredstava Pokrajine, Vojvodini se ukidaju i prenete nadležnosti u mnogim oblastima i postavlja se pitanje šta predstavlja pokrajinska administracija i doći ćemo jednog dana u takvu situaciju, bojim se vrlo brzo, da će se postaviti pitanje i smisla postojanja pokrajinske administracije. Predsednik Pokrajinske vlade gospodin Igor Mirović kaže da dobro sarađuje sa republičkom Vladom za razliku od one prethodne vlasti. Naravno, kada bez pogovora pristaje i izvršava sve naloge republičke Vlade, a nije se izborio ni za jedan auto-put u Vojvodini koji je obećavao – kazala je Lazić.\nOna je podsetila da je trebao da bude izgrađen Fruškogorski koridor ili da bar počne njegova izgradnja u mandatu ove vlade, ali da, sudeći po sredstvima koja su odvojena, odnosno namenjena u ovom budžetu, od svega 200 miliona dinara za izradu projektne dokumentacije, znači da Fruškogorskog koridora neće biti do daljnjeg.\n- Isto tako, izrada projektne dokumentacije kasni za auto-put Beograd-Zrenjanin, Zrenjanin – Novi Sad. Znači, nijedan od ovih navedenih kordora, odnosno puteva nije uopšte u ovom budžetu predviđen – dodala je.\nNada Lazić je poslanicima i ministrima Vlade Republike Srbije pokazala mapu na kojoj su prikazani planirani i izgrađeni putevi na teritoriji cele Srbije.\n- Na ovoj mapi se lepo vidi da je prostor AP Vojvodine skoro bela površina. Nisu ni planirani, niti je u toku izgradnja bilo kakvog auto-puta na teritoriji Vojvodine. Zato mislimo da, ako uzmemo u obzir da je u ovoj godini oko 90 km auto-puteva već pušteno i da je čitav niz puteva planiran, na teritoriji Vojvodine to je jedna bela površina, svega nekih 15-ak kilometara je izgrađeno. Sve ostalo se radi na popravkama i bolje reći krpljenju puteva – kazala je ona.\nLazić je upitala i po kom kriterijumu se dodeljuju nenamenska sredstva opštinama, dodavši da pojedine opštine, koje nisu nerazvijene, dobijaju veća sredstva od nekih siromašnih i nerazvijenih opština. Kao primer navela je Adu koja dobija 90 miliona dinara, odnosno Aleksinac kojem sledi 498 miliona dinara. Ili, Irig koji spada u slabo razvijene opštine na teritoriji APV i koji dobija 86 miliona, a Jagodina, za koju se ne bi reklo da je nerazvijena, dobija 321 milion. Kako je naglasila, u pitanju su sredstva čije trošenje ne mora da se pravda nikakvim dokumentom.\nOvim tempom, za uređenje voda trebaće nam 100 godina\nPrema rečima poslanice LSV, drugi gubitnik u ovom budžetu je zaštita životne sredine. Kako je rekla, resornom ministarstvu namenjeno je 7,9 milijardi dinara, što je povećanje za oko 1,7 milijardi u odnosu na 2019. koja su namenjena zelenom fondu.\n- Nažalost, zeleni fond je i dalje ostao budžetski fond i u njega se ne sakupljaju sva sredstva od naknade koju plaćaju zagađivači, tj. od one eko takse. Prema nekim informacijama blizu 12 milijardi dinara je u ovoj godini skupljeno na ime eko taksi, međutim samo 4,3 milijarde dinara pripalo je Fondu. Najveći deo sredstava koji se prikupljaju od eko taksi se ne vraća kao zeleni dinar u oblast zaštite životne sredine. Gde idu preostala sredstva? – upitala je ona.\nPomenula je i da je premijerka nedavno, na otvaranju sednice Skupštine država članica protokola o vodi i zdravlju, izjavila da su u Vladi svesni koliko treba da radimo i koliko novca moramo da uložimo u zaštitu životne sredine da bismo dostigli evropske standarde, a posebno u zaštiti reka i kvaliteta voda. A onda se suočimo sa ovakvim budžetom za oblast zaštite životne sredine koji je toliko mali i toliko nedovoljan da bi se bilo šta u ovoj oblasti popravilo.\n- Primera radi, ovim tempom ulaganja u uređenje voda, kao jedno od ključnih i najugroženijih oblasti, od pitkih do otpadnih, trebaće nam oko 100 godina, jer je u ovom budžetu, u poziciji koja je u oblasti poljoprivrede, za Fond za vode izdvojeno samo 3,8 milijardi dinara. To je smešno mala suma kada se uzme u obzir sa kojim se problemima srećemo kada su u pitanju vode na teritoriji Srbije – ukazala je Lazić.\nUpozorila je i da smo se nedavno susreli sa problemom zagađenja vazduha, te da je i na Odboru za zaštitu životne sredine NSRS govoreno da postoje problemi u redovnom održavanju stanica za merenje kvaliteta vazduha i njihovom funkcionisanju, te da bi trebalo instalirati još novih stanica, a onda su u budžetu za 2020. smanjena sredstva za ovu oblast, za Agenciju za zaštitu životne sredine.\n- Da li je moguće da ljudi koji prave budžet ne slušaju ono što je u stvarnosti i realno stanje i šta je to što su prisutne potrebe? Očigledno je da Ministarstvo finansija ne sagledava značaj ove pozicije, a Ministarstvo za zaštitu životne sredine nema snagu da ubedi Vladu da je ulaganje u zaštitu životne sredine podjednako važno, ako ne i važnije od, na primer, ulaganja u IT sektor i da zelena radna mesta mogu da zaposle armiju ljudi različitih struka. Dok to ne shvatimo i dok se to ne sagleda kod onih koji donose odluke o sredstvima, a tu pre svega mislim na Ministarstvo finansija i na celu Vladu, mi se nećemo pomeriti u oblasti zaštite ni milimetar – kazala je Nada Lazić i naglasila da neće glasati za predloženi budžet.\nGatanje kroz budžet i čuvari plaže u zimskom periodu\nReplicirajući poslanici LSV, ministar finansija Siniša Mali rekao je da bi ona trebala da pogleda ceo budžet, pa da sabere sva izdvajanja i da bi onda videla da će za Vojvodinu biti izdvojeno 100,1 milijardu dinara, što je za 9 milijardi više od prošle godine i da je to 8,8 odsto ukupnog republičkog budžeta.\nOdgovarajući ministru, Lazić je rekla da ne može „da vrača po budžetu po različitim pozicijama gde koja kako ulazi i na koji način“ i ponovila pitanje zašto je mapa planiranih i realizovanih izgrađenih puteva prazna u Vojvodini.\n- Ja ne mogu da gatam po kojim sve osnovama ulaze sredstva u Pokrajinu, ono što su transferna sredstva, ono što su projekti započeti od strane Republike Srbije, a odvijaju se na teritoriji Vojvodine. Ja to ipak ne mogu da tretiram na isti način kao da su poslovi koji su nešto o čemu Pokrajinska vlada odlučuje ili može da odlučuje. Zato sam i spomenula da će pokrajinska administracija na ovakav način, sa oduzimanjem nadležnosti mic po mic postati kao čuvar plaže u zimskom periodu – zaključila je Nada Lazić.


Novaković i Lovrinović napustili sjednicu Komisije - Index.ba\nNovaković i Lovrinović napustili sjednicu Komisije\nMomčilo Novaković je uputio Zaključak da se sjednice Ustavnopravne komisije održavaju u skladu sa mogućnostima dolaska članova Komisije na zasjedanja.\n“Smatrao sam da sjednice Komisije treba zakazivati u vremenu koje će omogućiti svim članovima Komisije da dođu na sjednicu na vrijeme u zimskom periodu kada su loši uslovi na putu”, rekao je Momčilo Novaković nakon što je napustio sjednicu Ustavnopravne komisije.\nPredsjedavajući komisije Damir Arnaut je ovaj zaključak ocjenio kao miješanje u njegov posao, piše N1.\n“Predsjedavajući ima obavezu da prati i poštuje Poslovnik. Ne može se zaključkom mijenjati Poslovnik”, rekao je predsjedavajući Arnaut, inače poslanik SBB-a u PSBiH.\nSjednicu je napustio i Nikola Lovrinović, jedan od zamjenika predsjedavajućeg Ustavnopravne komisije kaže da je frustiran ovakvim načinom rada, te da se unutar Komisije, malo, ne konsultuju.\n“Kada bih najjednostavnije govorio mogao bih reći da me jedan dio kolega pravio budalom. Došao sam na sjednicu, ovo je jedina aktivnost u Parlamentu danas što se mene tiče, imao sam volju da radim. Mi smo oko zaključka sat vremena raspravljali”, rekao je Lovrninović.\nOn je pojasnio da je na koncu predlagao da padne džentlmenski dogovor oko rada i zakazivanja sjednica Ustavnopravne komisije, te da to nije bilo moguće.\nPrethodni članakKrivična prijava protiv Jasenka Tufekčića\nNaredni članakVIDEO Prizori iz Beograda koji su šokirali region: Kao Hitler i njegove pristalice


Podovi za teretane - Opremite teretanu visokokvalitetnim podovima Podmaster podne obloge\nPodovi za teretane moraju da odgovore na brojne zahteve korisnika. Kako se u teretanama primarno radi na lepoti fizičkog izgleda veoma je bitno da se obezbede adekvatni uslovi za vežbanje, kao i da se stvori prijatna i opuštajuća atmosfera.\nPri opremanju teretane potrebno je odabrati adekvatnu sportsku podnu oblogu koja smanjuje mogućnost povreda i koja svojim izgledom čini prostor za vežbanje prijatnim.\nDa li za treninge ili uživanje, ljudima je potrebno odgovarajuće okruženje koje će stimulisati na rad i pomoći u opuštanju.\nPodovi za teretane su podne obloge koje kombinuju funkcionalnost sa toplinom, prijatnošću i lepim izgledom, te u velikoj meri mogu doprineti stvaranju ovog okruženja.\nPodovi za teretane pružiće bezbedno, prijatno i opuštajuće okruženje potrebno vašim klijentima, dok ce širok spektar boja i dezena obogatiti vaš brend stvarajući dobro raspoloženje i jedinstven stil.\nPodovi za teretane ublažavaju vibracije i zvukove, veoma su elastični a ujedno imaju i težinu i veoma su otporni na udarce.\nPodovi za teretane su veoma izloženi opterećenju, stoga je potrebno izabrati podove koji su izuzetno čvrsti, oporni na habanje, kao i na razne oblike upotrebe.\nPored toga, podne obloge koje se upotrebljavaju prilikom opremanja teretane moraju takodje da poseduju i protivkliznost, kako bi se sprečilo i izbeglo izazivanje mogućih povreda.\nSvrha podova za teretane je prvenstveno da obezbedi čistu površinu koja je dovoljno jaka da izdrži nametnuta opterećenja koja se javljaju tokom samog treninga, kao što su suočavanje sa raznim sportskim spravama i tegovima, kao i drugim sportskim rekvizitima koje se koriste u teretani, te iz tog razloga podovi u teretanama moraju biti izuzetno otporni na habanje.\nPodovi u teretanama su u stalnom kontaktu sa obućom, te su stoga izloženi nečistoćama i prljvaštini. Zato je od izuzetne važnosti da podovi u teretanama budu laki i jednostavni za održavanje, kako bi se održao visok nivo čistoće i kako bi se stekli prijatni uslovi za treniranje.\nPodovi za teretane zavisno o nameni prostora


Za vikend u središtu pažnje fudbal\nCrvenčanima bod na domaćem terenu\nObjavio Urednik u 4. septembra 2020.\nI ovog vikenda u središtu pažnje ljubitelja sporta u kulskoj opštini će biti fudbal.\nU petom kolu prvenstva u Srpskoj ligi grupa Vojvodina fudbaleri Hajduka dočekuju ekipu „1. Maj Ruma“ iz Rume. Susret sa Rumljanima fudbalerima Hajduka dolazi nakon poraza od Bačke u Subotici. Prema rečima trenera Hajduka Slobodana Bačića ekipa iz Rume po kvalitetu spada među 3-4 najbolje u ligi, te je jasno da predstoji teška utakmica. No, strateg Hajduka se nada da će njegovi izabranici izvući pouke iz poraza u Subotici, ispraviti te greške i ubeležiti i treću pobedu na svom terenu. Susret fudbalera Hajduka i ekipe „1. Maj Ruma“ iz Rume će na stadionu „Milan Sredanović“ u Kuli biti odigran sutra, a počeće u 16 sati i 30 minuta.\nFudbaleri Crvenke u petom kolu prvenstva u Vojvođanskoj ligi grupa sever gostuju u Apatinu gde se sastaju sa ekipom Mladost APA. Ako je suditi prema položaju ekipa na tabeli, Mladost je druga sa 10, a Crvenka jedanaesta sa 5 bodova, ali i imati u vidu činjenicu da će Mladost imati prednost domaćeg terena jasno je da su Apatinci u predstojećem duelu favoriti. Susret fudbalera Mladosti i Crvenke će u Apatinu biti odigran sutra na terenu Sportskog centra „Rade Svilar“, a počeće u 16 sati i 30 minuta.\nU četvrtom kolu prvenstva u Somborskoj područnoj ligi fudbaleri Rusina iz Ruskog Krstura idu u goste ekipi Omladinca u Bukovac. Krsturčani su u prethodna tri susreta ostvarili tri pobede, najefikasnija su ekipa u ligi, dok je domaćin u donjem delu tabele, pa bi prema tim parametrima Rusin trebao da je favorit. No, trener Rusina Ranko Delić poziva na oprez, i ističe da samo maksimalno angažovanom i odgovornom igrom njegovi izabranici mogu opravdati ulogu favorita. Susret fudbalera Omladinca i Rusina će u Bukovcu biti odigran u nedelju, a počeće u 16 sati i 30 minuta.\nOd četiri ekipe iz kulske opštine koje se takmiče u Somborskoj međuopštinskoj ligi prvi razred u trećem kolu prvenstva samo su fudbaleri Lipara domaćini. Liparčani dočekuju ekipu Partizana iz Kupusine rešeni da se iskupe za ubedljiv poraz u Prigrevici. Kula, koja je u prva dva kola ostvarila dve pobede ide u goste Dinamu u Bački Breg, koji takođe ima dve pobede, pa je taj duel derbi kola. Sivački Polet ide u goste Omladincu iz Deronja, ali zbog epidemiološke situacije u odžačkoj opštini susret neće biti odigran u Deronjama, već na stadionu Tvrđave u Baču, dok naš četvrti predstavnik Mladost iz Kruščića ide u goste Jedinstvu u Ribarevo. Svi ovi susreti su na programu u nedelju, a počeće u 16 sati i 30 minuta.


Većina poslanika SDP-a ne podržava koaliciju sa SDA\nDešavanja u tuzlanskoj kantonalnoj organizaciji SDP-a BiH zadnja dva dana su u žiži interesovanja javnosti nakon najava da će vlast u TK formirati sa SDA.\nIpak, Klub poslanika SDP-a u Skupštini TK se oglasio saopćenjem za javnost u kojem kažu da će u potpunosti poštovati Statut SDP BiH, odluke Glavnog odbora i odluke Kongresa, te da ne podržavaju koaliciju sa SDA.\n– Povodom nestatutarne sjednice Kantonalnog odbora SDP BiH Tuzla, a na kojoj je, suprotno Statutu i odlukama Glavnog odbora Socijaldemokratske partije Bosne i Hercegovine, donesena Odluka o koaliranju sa Strankom demokratske akcije, Klub poslanika SDP-a u Skupštini Tuzlanskog kantona obavještava javnost, odnosno građane Tuzlanskog kantona, da ni pod kojim uslovima neće prekršiti odluke Glavnog odbora i Kongresa SDP-a, te neće, na način na koji to žele pojedinci u Kantonalnom odboru, „isporučiti“ Tuzlanski kanton SDA-u, navode u saopćenju.\nVećina SDP-ovih poslanika u Skupštini TK ne podržava odluku stranačkog Kantonalnog odbora da uđe u pregovore o formiranju vlasti sa SDA-om, kaže za Vijesti.ba šef Kluba poslanika SDP-a BiH u Skupštini TK Dževad Hadžić.\n“Većina poslanika ne podržava koaliciju sa SDA. Ovo nije prvi put da je kantonalno rukovodstvo SDP-a krenulo u ovaj projekat, jer smo sličnu situaciju imali i prije dva mjeseca. Tada su samo dva poslanika iz SDP-ovog skupštinskog Kluba stavila svoj potpis na inicijativu o formiranju vlasti zajedno sa poslanicima SDA. Očekujem da će i ovog puta biti isti broj”, naveo je Hadžić.\nTo u praksi znači da koaliciju sa SDA-om podržava dva od deset SDP-ovih poslanika, koliko ih ima u Skupštini TK.\nU razgovoru za naš portal, Hadžić ocjenjuje da je sjednica KO SDP-a BiH u TK na kojoj je usvojena odluka o početku pregovora sa SDA bila nestatutarna, te da je druga u nizu na kojoj ili nije bilo kvoruma ili je on bio veoma upitan.\n“Osim toga, Statut SDP-a BiH kaže da je jedino Glavni odbor stranke nadležan za donošenje odluka o koalicijama. Dakle, to pitanje nije u nadležnosti kantonalnih odbora”, napominje naš sagovornik.\nMišljenja je da su svi članovi SDP-a BiH svjesni posljedica koje mogu nastupiti ukoliko djeluju izvan Statuta i protivno odlukama Glavnog odbora stranke.\n“Ne samo to, nego i protivno odlukama nedavno održanog Kongresa, koji je potvrdio odluku Glavnog odbora SDP-a BiH da se ne ide u koaliciju sa SDA-om, SNSD-om i HDZ-om BiH”, zaključuje Hadžić.


Auto magazin Crna Gora - North American Utility Vehicle of the Year\nHyundai Kona i Kona Electric CUV su zajedno ponijele nagradu “North American Utility Vehicle of the Year” (Najbolje specijalno vozilo godine), koju dodjeljuje uvaženi žiri udruženja specijalizovanih medija za automobilsku industriju “North American Car, Utility and Truck”...\nOvo je prvi put da Hyundai CUV model osvoji nagradu u kategoriji specijalnih i namjenskih vozila (compact utility vechile). Svake godine pobjednik u ovoj kategoriji se najavljuje na prestižnom “North American International Auto Show”, koji se održava u Detroitu.\n“Veoma smo ponosni na naše nove unaprijeđene modele Kona i Kona Electric, koji su osvojili prestižnu nagradu “North American Utility Vehicle of the Year 2019”. Kona je pristupačan, stilizovan i veoma funkcionalan CUV, kreiran prema potrebama kupaca, koji vode i slijede aktivan život u svakom smislu. Ovaj model postavlja nove standarde kroz privlačan dizajn, vrhunsku povezivost i dostupne sigurnosne karakteristike, koje su vodeće u klasi. Znamo da se naši kupci i korisnici ovih automobila u potpunosti slažu sa renomiranim medijima, koji prate automobilsku industriju i dodjeljuju ovu nagradu.”- istakli su Vijilam Li, predsjednik & CEO, Hyundaija za Sjevernu Ameriku i Brajan Smit, glavni operativni direktor za Hyundai Motor Amerika, na sjajnu vijest o prestižnoj nagradi.


RTCG - Radio Televizija Crne Gore - Nacionalni javni servis :: Politika :: Uslovno mišljenje na finansijski izvještaj SNP-a\nDRI 06. 12. 2018. 12:20 >> 11:54 0\nDržavna revizorska institucija (DRI) dala je uslovno mišljenje na Godišnji finansijski izvještaj Socijalističke narodne partije (SNP) za prošlu godinu i negativno mišljenje na reviziju pravilnosti.\nKako je saopšteno iz DRI, SNP je u Godišnjem finansijskom izvještaju i poslovnim knjigama za prošlu godinu iskazala prihode od smanjenja obaveza prema zaposlenim iz prethodnih godina u iznosu od 75,8 hiljada eura i troškove u iznosu od skot 54,8 hiljada eura po osnovu sprovedenih korektivnih knjiženja.\n"Isknjižavanje obaveza prema zaposlenim, shodno izjavi odgovornog lica izvršeno je iz razloga što partija nema obaveza po ovom osnovu, već se radilo o pogrešnom evidentiranju istih u prethodnim godinama, dok su troškovi iskazani po osnovu sprovedenih korektivnih knjiženja ,a shodno preporuci DRI datoj u Izvještaju o reviziji za 2016. godinu", kaže se u saopštenju.\nNavodi se da je SNP u poslovnim knjigama iskazala troškove u iznosu od 9,2 hiljada eura koje nije adekvatno dokumentovala.\nKada je riječ o reviziji, iz DRI su rekli da SNP nije svoje poslovanje vršio u skladu sa odredbama člana 5 Zakona o sprječavanju nelegalnog poslovanja.\n"Subjekt revizije je dužan da obezbijedi da se sve uplate iz lokalnog budžeta vrše na račun Glavnog odbora i da se sa istog vrše sve isplate u cilju uspostavljanja veće kontrole nad poslovanjem opštinskih odbora", pojašnjava se u saopštenju.\nKako se dodaje, u postupku revizije nijesu prezentirani dokazi da je zatvoreno osam žiro računa otvorenih za potrebe izbornih kampanja za lokalne izbore održane 2016. i prošle godinu, što je partija bila dužna shodno Zakonu o finansiranju političkih subjekata i izbornih kampanja.\nIz DRI su saopštili da je SNP za finansiranje izborne kampanje u Petnjici iz privatnih izvora prikupila 1,5 hiljada eura više od Zakonom utvrđenog limita.\n"Revizijom je utvrđeno da su sa izbornog računa, isplaćeni troškovi redovnog poslovanja u iznosu od 887 eura, što nije u skladu sa odredbama Zakona o finansiranju političkih subjekata i izbornih kampanja", kaže se u saopštenju.\nIstiče se da je SNP u poslovnim knjigama iskazala pretplate prema pojedinim dobavljačima u iznosu od 16,4 hiljade eura koje su umanjile saldo ukupno neizmirenih obaveza.\n"Navedene pretplate su nastale zbog neusaglašavanja obaveza sa dobavljačima", ukazali su iz DRI.\nU postupku revizije, kako se dodaje, utvrđeno je da devet ugovora o zakupu koje je SNP zaključila sa fizičkim licima, nije ovjereno od nadležnog organa shodno odredbama Zakona o obligacionim odnosima.\n"Zbog utvrđenih nepravilnosti i propusta u radu ovog subjekta nadležni Kolegijum se usaglasio da izvještaj dostavi Odboru za ekonomiju, finansije i budžet i Odboru za politički sistem, pravosudje i upravu", navodi se u saopštenju.\nRevizijom Godišnjeg finansijskog izvještaja SNP za prošlu godinu je takođe provjerena realizacije preporuka datih u Izvještaju o reviziji finansijskog izvještaja za 2016. godinu.\n"Utvrđeno da je subjekt revizije realizovao osam preporuka, nije realizovao četiri preporuke, djelimično realizovao jednu preporuku dok se jedna preporuka nije mogla provjeriti jer u prošloj godini nije bilo zaključivanja ugovora o privremenim i povremennim poslovima", zaključuje se u saopštenju.\n"Primjer smo domaćinskog poslovanja"